tripathysagar/odia_wiki huggingface dataset:
ଶ୍ରୀଧର ସ୍ୱାମୀ ଜଣେ ଭାରତୀୟ ସାଧକ ଓ ଟୀକାକାର ଥିଲେ । ସେ ଓଡ଼ିଶାର ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ନୃସିଂହଙ୍କର ଉପାସକ ଥିଲେ ଓ ଭାବାର୍ଥ ଦୀପୀକା ଓ ଭଟ୍ଟି ଆଦି ଗ୍ରନ୍ଥ ରଚନା କରିଥିଲେ । କେତେକଙ୍କ ମତରେ ସେ ବିଷ୍ଣୁସ୍ୱାମୀ ସମ୍ପ୍ରଦାୟର ବୈଷ୍ଣବ ଥିଲେ । ଏହି ସମ୍ପ୍ରଦାୟରେ କବି ଜୟଦେବ ଓ ବଲ୍ଲଭାଚାର୍ଯ୍ୟ ମଧ୍ୟ ଥିଲେ । ଏମାନେ ଶୁଦ୍ଧାଦ୍ୱୈତ ବାଦର ପ୍ରଚାରକ ଥିଲେ । ଜୀବନ କାଳ ଶ୍ରୀଧର ସ୍ୱାମୀ ଓଡ଼ିଶାର ବାଲେଶ୍ୱର ଜିଲାର ରେମୁଣା ନିକଟରେ ଥିବା ମରେଇ ଗାଁ (ମୟୁରଗ୍ରାମ)ରେ ୧୪ଶ ଶତକରେ ଜନ୍ମଗ୍ରହଣ କରିଥିଲେ  । ତାଙ୍କର ଭକ୍ତିଭାବ ଯୋଗୁଁ ପରେ ପୁରୀଠାରେ ଗୋବର୍ଧନ ପୀଠରେ ମହନ୍ତ ଭାବରେ ତାଙ୍କୁ ବଛାଯାଇଥିଲା ।
ଜିତାମିତ୍ର ପ୍ରସାଦ ସିଂହଦେଓ  (ଜନ୍ମ ୨୯ ଅଗଷ୍ଟ ୧୯୪୬) ଜଣେ ଭାରତୀୟ ଐତିହାସିକ ତଥା ପ୍ରତ୍ନତତ୍ତ୍ୱବିତ୍  । ସେ ପୁରାତନ ଖଡ଼ିଆଳ ରାଜ୍ୟର  (ବର୍ତ୍ତମାନର ଓଡ଼ିଶାସ୍ଥିତ ନୂଆପଡା ଜିଲ୍ଲା) ରାଜପରିବାରରେ ଜନ୍ମ ନେଇଥିଲେ  । ସେ ଜଣେ ପ୍ରସିଦ୍ଧ ପ୍ରତ୍ନତତ୍ତ୍ୱବିତ୍ ଏବଂ ଓଡ଼ିଶା ଉପରେ ଅନେକ ପୁସ୍ତକର ଲେଖକ । ସେ ଯୋଗୀମଠ ଡଙ୍ଗର ପ୍ରାଗୈତିହାସିକ ପଥର କଳା, ଘାଟ ଘୁମର ପଥର କଳା ତମ୍ବା ପ୍ଲେଟ, ଶରାବପୁରିଆ ରାଜବଂଶର ସୁନା ମୁଦ୍ରା, ମାଟି ମୋହର, ପାଣ୍ଡୁବଂଶୀ ରାଜବଂଶର ପଥର ମୁଦ୍ରା, କଳାଚୁଡ଼ି ମୁଦ୍ରା, ଟେରାକୋଟା, ମାଳି ଏବଂ ମୂର୍ତ୍ତି ଆଦି ଆବିଷ୍କାର କରିଛନ୍ତି ।
ରାମନଗର, ଉତ୍ତରାଖଣ୍ଡ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ପଶ୍ଚିମ୍ ଚମ୍ପରନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାମନଗର, ଉତ୍ତରାଖଣ୍ଡ ୨୭.୧୬୫୮ ଉତ୍ତର ଅକ୍ଷାଂଶ ଓ ୮୪.୩୨୩୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୮୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମନଗର, ଉତ୍ତରାଖଣ୍ଡ ସହରର ମୋଟ ଜନସଂଖ୍ୟା ୩୮୫୪୯ ଅଟେ । ସେଥି ମଧ୍ୟରୁ ୫୩.୧୫% ଜଣ ପରୁଷ ହୋଇଥିବା ବେଳେ ୪୬.୮୫% ଜଣ ନାରୀ ଅଟନ୍ତି । ରାମନଗର, ଉତ୍ତରାଖଣ୍ଡର ସାକ୍ଷରତା ହାର ୪୮.୩୩% ଅଟେ । ଏହା ଜାତୀୟ ହାରଠାରୁ ୧୬.୫୧% ପ୍ରତିଶତ କମ ଅଟେ । ସେଥିରୁ ୩୦.୪୩% ପ୍ରତିଶତ ପୁରୁଷ ଓ ୧୭.୯୦% ନାରୀ ଅଟନ୍ତି । ୧୯.୩୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାମନଗର, ଉତ୍ତରାଖଣ୍ଡର ସରକାରୀ ଭାଷା ଅଟେ ।
ଦୀନା ପାଠକ  (ବିବାହ ପୂର୍ବର ଶେଷନାମ ଗାନ୍ଧୀ; ୪ ମାର୍ଚ୍ଚ ୧୯୨୨ - ୧୧ ଅକ୍ଟୋବର ୨୦୦୨) ଜଣେ ଭାରତୀୟ ଅଭିନେତ୍ରୀ, ଗୁଜରାଟୀ ଥିଏଟରର ନିର୍ଦ୍ଦେଶକ ତଥା ଚଳଚ୍ଚିତ୍ର ଅଭିନେତା ଥିଲେ  । ସେ  "ନ୍ୟାସନାଲ ଫେଡେରେସନ୍ ଅଫ୍ ଇଣ୍ଡିଆନ୍ ୱିମେନ"   ର ସଭାପତି ମଧ୍ୟ ରହିଥିଲେ । ହିନ୍ଦୀ ଏବଂ ଗୁଜରାଟୀ ଚଳଚ୍ଚିତ୍ର ଏବଂ ଥିଏଟରରେ ଜଣେ ପ୍ରସିଦ୍ଧ ନାରୀ, ଦିନା ପାଠକ ଛଅ ଦଶନ୍ଧି ଧରି କ୍ୟାରିଅରରେ ୧୨୦ରୁ ଅଧିକ ଚଳଚ୍ଚିତ୍ରରେ ଅଭିନୟ କରିଥିଲେ । ତାଙ୍କର ମେନା ଗୁରୁଜାରୀ ଲୋକମଞ୍ଚ ଶୈଳୀ ନାଟକ ବହୁ ବର୍ଷ ଧରି ସଫଳତାର ସହ ଚାଲିଥିଲା ଏବଂ ବର୍ତ୍ତମାନ ଏହାର ସଂଗୀତର ଏକ ଅଂଶ ଅଟେ । ସେ ହିନ୍ଦୀ ଚଳଚ୍ଚିତ୍ର ଗୋଲମାଲ ଏବଂ ଖୁବସୁରତରେ ସ୍ମରଣୀୟ ଭୂମିକା ପାଇଁ ବେଶ୍ ଜଣାଶୁଣା । ସେ ଭାରତର ଆର୍ଟ ସିନେମାର ପ୍ରିୟ ଥିଲେ ଯେଉଁଠାରେ ସେ କୋଶୀଶ, ଉମରାଓ ଜାନ, ମିର୍ଚ ମାସାଲା ଏବଂ ମୋହନ ଯୋଶୀ ହାଜିର ହୋ ଭଳି ଚଳଚ୍ଚିତ୍ରରେ ଶକ୍ତିଶାଳୀ ଭୂମିକା ଗ୍ରହଣ କରିଥିଲେ। ତାଙ୍କର ଉଲ୍ଲେଖନୀୟ ଗୁଜରାଟୀ ଚଳଚ୍ଚିତ୍ରଗୁଡ଼ିକ ହେଲା ମୋତି ବା, ମାଲେଲା ଜୀଭ ଏବଂ ଭବନୀ ଭଭାଇ, ତାଙ୍କର ଜଣାଶୁଣା ନାଟକଗୁଡ଼ିକ ହେଉଛି ଡିଙ୍ଗଲଗର, ଡଲ୍‌ସ୍ ହାଉସ୍, ବିଜୟ ଶେନି ଏବଂ ଗିରିଶ କର୍ନାଡଙ୍କ ନିର୍ମିତ ଓ ସତ୍ୟଦେବ ଦୁବେଙ୍କ ନିର୍ଦ୍ଦେଶିତ ହାୟଭଦାନା । ବାଲ୍ୟ ଜୀବନ ଦୀନା ପାଠକ ଗୁଜରାଟର ଆମରେଲିରେ ୪ ମାର୍ଚ୍ଚ ୧୯୨୨ରେ ଜନ୍ମଗ୍ରହଣ କରିଥିଲେ । ସେ ଫ୍ୟାଶନ ଏବଂ ଚଳଚ୍ଚିତ୍ରରେ ଆକର୍ଷିତ ହୋଇଥିଲେ ଏବଂ କିଶୋର ଅବସ୍ଥାରେ ନାଟକରେ ଅଭିନୟ କରିବା ଆରମ୍ଭ କରିଥିଲେ ଏବଂ ସମାଲୋଚକଙ୍କ ପ୍ରଶଂସା ଲାଭ କରିଥିଲେ । ସେ ବମ୍ବେ ବିଶ୍ୱବିଦ୍ୟାଳୟ  (ମୁମ୍ବାଇ) ସହ ଜଡ଼ିତ ଏକ କଲେଜରୁ ସ୍ନାତକ ହାସଲ କରିଥିଲେ  । ରସିକଲାଲ ପାରିକ୍ ତାଙ୍କୁ ଅଭିନୟରେ ତାଲିମ ଦେଇଥିବାବେଳେ ଶାନ୍ତି ବର୍ଦ୍ଧନ ତାଙ୍କୁ ନୃତ୍ୟ ଶିଖାଇଥିଲେ । ଅଳ୍ପ ବୟସରେ ସେ ଜଣେ ଅଭିନେତ୍ରୀ ଭାବରେ ଭାରତୀୟ ଜାତୀୟ ଥିଏଟରରେ ଯୋଗ ଦେଇଥିଲେ । ସେ ତାଙ୍କ ଛାତ୍ର ସକ୍ରିୟତା ପାଇଁ ଜଣାଶୁଣା ହୋଇଥିଲେ, ଗୁଜରାଟର ଥିବା ଏକ ଲୋକ ଥିଏଟର, ଭଭାଇ ଥିଏଟର ଯାହାକି ଲୋକମାନଙ୍କୁ ସ୍ୱାଧୀନତାର ପୂର୍ବ ଯୁଗରେ ବ୍ରିଟିଶ ଶାସନ ବିଷୟରେ ସଚେତନତା ସୃଷ୍ଟି କରିବା ପାଇଁ ବହୁଳ ଭାବରେ ବ୍ୟବହୃତ ହୋଇଥିଲା । ମୁମ୍ବାଇରେ ଥିବାବେଳେ ସେଠାରେ କୈଳାଶ ପାଣ୍ଡ୍ୟା ଏବଂ ଦାମିନୀ ମେହେଟ୍ଟାଙ୍କ ସହ ଗୁଜରାଟୀ ଥିଏଟରକୁ ପୁନର୍ଜୀବିତ କରିବାରେ ତାଙ୍କର ଏକ ଗୁରୁତ୍ୱପୂର୍ଣ୍ଣ ଭୂମିକା ଥିଲା । ବ୍ୟକ୍ତିଗତ ଜୀବନ ସେ ବଳଦେବ ପାଠକଙ୍କୁ ବିବାହ କରିଥିଲେ ଏବଂ ତାଙ୍କର ଦୁଇଟି ଝିଅ, ଅଭିନେତ୍ରୀ ସୁପ୍ରିୟା ପାଠକ (ଜନ୍ମ ୧୯୬୧) ଏବଂ ରତ୍ନା ପାଠକ  (ଜନ୍ମ ୧୯୫୭) ଅଟନ୍ତି  । ମୃତ୍ୟୁ ସେ ୧୧ ଅକ୍ଟୋବର ୨୦୦୨ରେ ବମ୍ବେର ବାନ୍ଦ୍ରାଠାରେ ଦୀର୍ଘ ଦିନର ଅସୁସ୍ଥତା ପରେ ମୃତ୍ୟୁବରଣ କରିଥିଲେ । ସେତେବେଳେ ତାଙ୍କର ଶେଷ ଚଳଚ୍ଚିତ୍ର ପିଞ୍ଜର  (୨୦୦୩)ର ସମାପ୍ତି ହୋଇଯାଇଥିଲା କିନ୍ତୁ ମୁକ୍ତିଲାଭ ପୂର୍ବରୁ ହୃଦଘାତରେ ମୃତ୍ୟୁ ବରଣ କରିଥିଲେ  ।
ଗ୍ରେଗୋରୀ ପାଞ୍ଜି ଅନୁସାରେ ୧୦ ଡିସେମ୍ବର ବର୍ଷର ୩୪୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୪୫ତମ  । ବର୍ଷ ଶେଷ ହେବା ପାଇଁ ଆଉ ୨୧ ଦିନ ବାକି ଅଛି ।
ଗୁରୁ ଶବ୍ଦର ଅର୍ଥ ହେଲା, ଏମିତି ଜଣେ ମଣିଷ, ଯାହାଙ୍କର କୌଣସି ଏକ କ୍ଷେତ୍ରରେ ବିଶେଷ ଜ୍ଞାନ ଓ ଦକ୍ଷତା ରହିଛି, ଏବଂ ଯିଏ ଏହାକୁ ଅନ୍ୟମାନଙ୍କର ମାର୍ଗଦର୍ଶନ ପାଇଁ ବ୍ୟବହାର କରନ୍ତି । ଗୁ ଶବ୍ଦର ଅର୍ଥ ହେଲା ଅନ୍ଧାର ଓ ରୁ ଶବ୍ଦର ଅର୍ଥ ହେଲା ଆଲୁଅ । ଯିଏ ଅନ୍ଧାରରୁ ଆଲୁଅକୁ ବାଟ କଢ଼େଇ ନିଅନ୍ତି, ତାଙ୍କୁ ଗୁରୁ ବୋଲାଯାଏ । ହିନ୍ଦୁ ଧର୍ମ ଅଜ୍ଞାନର ଅନ୍ଧାରରୁ ଜ୍ଞାନର ଆଲୋକକୁ ଯିଏ ଘେନି ଯାଆନ୍ତି ତାଙ୍କୁ ଭାରତୀୟ ପୁରାଣ ଓ ଦର୍ଶନରେ ଗୁରୁ କୁହାଯାଥାଏ । ଏହି ମତେ ପ୍ରଥମ ଗୁରୁ ମାତା, ପିତା ଅଟନ୍ତି ଏବଂ ଶିକ୍ଷା ଗୁରୁ, ଦୀକ୍ଷା ଗୁରୁ ଭେଦରେ ଜୀବନରେ ଅନେକ ଗୁରୁ ଅଛନ୍ତି। ପୁରାଣ ଚରିତ୍ର ଅବଧୂତ ବା ଦତ୍ତାତ୍ରେୟ ମୁନି ଚବିଶ ଗୁରୁ କରିଥିଲେ। ଗୁରୁ ମଧ୍ୟ ବିରାଟ ଏବଂ ମହାନ ବ୍ୟକ୍ତିତ୍ୱକୁ ବୁଝାଇଥାଏ । ନିଜର ଆପ୍ରାଣ ଚେଷ୍ଟାରେ ମଧ୍ୟ ଯାହା ସମ୍ଭବ ହୋଇ ପାରେନା, ତାହା ଗୁରୁକୃପାଦ୍ୱାରା ଅଚିରେ ଉପଲବ୍ଧ ହୋଇଯାଏ ବୋଲି ବିଶ୍ୱାସ କରଯାଇଥାଏ । ପୁରାଣମତେ ଗୁରୁ କୌଣସି ଶରୀର ନୁହଁନ୍ତି, ଗୁରୁ ହେଉଛନ୍ତି ଏକ ସତ୍ତା ଓ ଏକ ଅନୁଭବ । ହିନ୍ଦୁ ଧର୍ମ ଓ ଅନ୍ୟାନ୍ୟ ଧାର୍ମିକ ପରମ୍ପରାରେ ଗୁରୁ କରିବାକୁ ବହୁତ ଗୁରୁତ୍ୱ ଦିଆଯାଇଛି । ଆତ୍ମ ସାକ୍ଷାତକାର କରିବାପାଇଁ ଗୁରୁଙ୍କର ସହାୟତା ମୌଳିକ ଆବଶ୍ୟକତା ରହିଛି ବୋଲି ଏଥିରେ କୁହାଯାଇଛି । ଆଧୁନିକ ଭାରତରେ ଗୁରୁ ଶବ୍ଦକୁ ମୁଖ୍ୟତଃ ଶିକ୍ଷକ ହିସାବରେ ବ୍ୟବହାର କରାଯାଉଛି । ଗୁରୁ ଗୀତାରେ କୁହାଯାଇଛି ଯିଏ ଗୁ (ଗୁଣମୁକ୍ତ) ଓ ରୁ  (ନିରାକାର) ସେ ହେଉଛନ୍ତି ଗୁରୁ । ବୌଦ୍ଧଧର୍ମ ଥେରବାଦ ବୌଦ୍ଧବାଦରେ ବୋଧିଦାତା ବ୍ୟକ୍ତିଙ୍କୁ ବହୁ ସମ୍ମାନ ଦିଆଯାଇଥାଏ ଓ ଗୁରୁ ଉପାଧିରେ ଭୂଷିତ କରାଯାଇଥାଏ, ସେ ଉତ୍ସାହର ମୂଳାଧାର ରୂପେ ବିବେଚିତ ହୋଇଥାନ୍ତି । ଜଣେ ସାଧାରଣ ଶିକ୍ଷକ କେବେ ଗୁରୁ ଭାବେ ବିବେଚିତ ହୋଇନଥାନ୍ତି, ତାହାଙ୍କୁ କଲ୍ୟାଣ-ମିତାତ କୁହାଯାଇଥାଏ । ତନ୍ତ୍ର ବୌଦ୍ଧ ସାଧନାରେ  "ଗୁରୁ ଯୋଗ" ର ବିଧି ରହିଛି, ଯେଉଁଥିରେ ଅନ୍ତ ଚେତନାରେ ଗୁରୁଙ୍କୁ ଅନୁଭବ କରିବା ଗୁରୁଙ୍କୁ ସନ୍ତୁଷ୍ଟ କରିବା ନିମନ୍ତେ ଦାନ କରାଯାଇଥାଏ । ଗୁରୁଙ୍କୁ ବଜ/ବଜ୍ର  (ଅର୍ଥ: ହୀରା) ଗୁରୁ ମଧ୍ୟ କୁହାଯାଇଥାଏ  । ପାଶ୍ଚାତ୍ୟ ଦର୍ଶନ ପାଶ୍ଚାତ୍ୟ ଦର୍ଶନରେ କୌଣସି ନିର୍ଦିଷ୍ଟ ପରମ୍ପରା ବା ଧର୍ମର ପରିସୀମା ଭିତରେ ନ ଥାଇ ବି ଯିଏ ଅନେକ ଅନୁଗାମୀ ଏକାଠି କରନ୍ତି, ତାଙ୍କୁ ଗୁରୁ ବୋଲି କୁହାଯାଏ । ଗୁରୁ ଶବ୍ଦକୁ କୌଣସି କୌଶଳ ଅଥବା ବ୍ୟବସାୟରେ ନିପୁଣ ବ୍ୟକ୍ତିଙ୍କ ପାଇଁ ମଧ୍ୟ ବ୍ୟବହାର କରାଯାଏ ।
ମାଉସୀ ମା ' ମନ୍ଦିର  (ମାଉସୀମା ଦେଉଳ ଓ ଅର୍ଦ୍ଧାଶନୀ ମନ୍ଦିର ନାମରେ ମଧ୍ୟ ଜଣା) ପୁରୀଠାରେ ଥିବା ଏକ ମନ୍ଦିର  । ଏହା ପୁରୀ ବଡ଼ଦାଣ୍ଡରେ ଜଗନ୍ନାଥ ମନ୍ଦିର ଆଡ଼କୁ ଗଲାବେଳେ ବଳଗଣ୍ଡି ପାଖରେ ବାମପଟେ ଅବସ୍ଥିତ । ଏଠାର ଅଧିଷ୍ଠାତ୍ରୀ ଦେବୁ ମାଉସୀ ମା  (ଅର୍ଦ୍ଧାଶନୀ) ଜଗନ୍ନାଥଙ୍କ ମାଉସୀ ଭାବରେ ଜଣା  । ପୂର୍ବରୁ ଏଠି ହାତୀ ଗାଧୁଆ ନଦୀ ବହି ଯାଉଥିଲା । ଲୋକେ ତାକୁ ବଳବତ୍ତର ଗଣ୍ଡି କହୁଥିଲେ ଏବେ ଏହା ବଳଗଣ୍ଡି ଭାବେ ପରିଚିତ । ଆଗେ ମହାପ୍ରଭୁମାମାନଙ୍କର ରଥ ଆସି ଏଇଠି ଅଟକି କିଛି ସମୟ ବିଶ୍ରାମ ନେବାପରେ ନଈ ପାର ହୋଇ ବିଗ୍ରହମାନେ ଆରପଟରେ ଥିବା ରଥରେ ବିଜେ ହୋଇ ଗୁଣ୍ଡିଚା ମନ୍ଦିରକୁ ଯାଉଥିଲେ । ପୁଣି ଫେରିଲାବେଳକୁ ଅର୍ଥାତ ବାହୁଡ଼ାବେଳେ ଏଇଠି ମାଉସୀ ମା ଜଗନ୍ନାଥଙ୍କୁ ପୋଡ଼ପିଠା ଖାଇବାକୁ ଦେବାର ପରମ୍ପରା ଚଳି ଆସିଛି । ମାଉସୀ ମା ମା ଦେଖିବାକୁ ଅବିକଳ ସୁଭଦ୍ରା ଦେବୀଙ୍କ ପରି । ମାଙ୍କ ମୂର୍ତ୍ତି କୃଷ୍ଣପଥରରେ ତିଆରି । ସେ ଦ୍ୱିଭୂଜା, ଦୁଇ ପାଖରେ ଅଛନ୍ତି ଦୁଇ ପାର୍ଶ୍ୱଦେବୀ ଛାୟା ଓ ମାୟା । ମୂର୍ତ୍ତିର କଟିଦେଶ ଉପରକୁ ଆଚ୍ଛାଦିତ କରି ସୁଭଦ୍ରାଙ୍କ ମୁଖାଟିଏ ଚାପି ଦିଆଯାଇଛି ।
ଗୋଦାବରୀଶ ମହାପାତ୍ର  (୧ ଅକ୍ଟୋବର ୧୮୯୮ - ୨୫ ନଭେମ୍ବର ୧୯୬୫) ଜଣେ ଓଡ଼ିଆ କବି, ଗାଳ୍ପିକ ଓ ବ୍ୟଙ୍ଗ ଲେଖକ  । ସେ  'ବଙ୍କା ଓ ସିଧା'  କବିତା ସଙ୍କଳନ ନିମନ୍ତେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସତ୍ୟବାଦୀ ଯୁଗର ରୀତିନୀତି, ଚିନ୍ତାଚେତନାଦ୍ୱାରା ପ୍ରଭାବିତ ଜଣେ କବି, ଗାଳ୍ପିକ ଦକ୍ଷ ସାମ୍ବାଦିକ ଓ ଔପନ୍ୟାସିକ ଭାବେ ଗୋଦବରୀଶ ମହାପାତ୍ର ପ୍ରସିଦ୍ଧ । ଜୀବନ କାଳ  'ଗୋଦାବରୀଶ ମହାପାତ୍ର'  ଖୋର୍ଦ୍ଧା ଜିଲ୍ଲାର ବାଣପୁର ନିକଟସ୍ଥ କୁମାରଙ୍ଗ ଶାସନରେ ୧ ଅକ୍ଟୋବର ୧୮୯୮ରେ ଜନ୍ମ ନେଇଥିଲେ । ତାଙ୍କ ପିଲାବେଳ ସତ୍ୟବାଦୀ ବନବିଦ୍ୟାଳୟରେ କଟିଥିଲା, ଯାହା ତାଙ୍କୁ ପରେ ଦେଶସେବା ପାଇଁ ଉତ୍ସାହିତ କରିଥିଲା । ୧୯୨୮ରେ ସେ ଶଶି ଭୂଷଣ ରଥଙ୍କଦ୍ୱାରା ବ୍ରହ୍ମପୁରରୁ ପ୍ରକାଶିତ  'ଆଶା' ର ସମ୍ପାଦନା ଦାୟିତ୍ୱ ଗ୍ରହଣ କରିଥିଲେ । ସ୍ୱାଧୀନଚେତନା ଓ ବ୍ୟଙ୍ଗ ସାହିତ୍ୟରେ ସେ ଥିଲେ ଜଣେ ଗାଳ୍ପିକ । ତାଙ୍କ ସମ୍ପାଦିତ ନିଆଁଖୁଣ୍ଟା ପତ୍ରିକା ଓଡ଼ିଶାରେ ସାମାଜିକ ଓ ରାଜନୈତିକ ଦୋଷ ଦୁର୍ବଳତାକୁ ଖୋଲା ଖୋଲି ପ୍ରକାଶ କରିଥଲା ଯାହା ତାଙ୍କୁ ଜଣେ ସୁପରିଚିତ କଥାକାରର ମାନ୍ୟତା ଦେଇଥିଲା । ସେ ଦୀର୍ଘ ପଚାଶ ବର୍ଷ ଧରି ସାହିତ୍ୟ ସାଧନ ସହିତ ଜଡ଼ିତ ଥିଲେ । ଗୋଦାବରୀଶ ଜାତୀୟତାବୋଧ, ସମାଜ ସଚେତନତା, ପଲ୍ଲୀ ଜୀବନ ପ୍ରତି ଆକର୍ଷଣ ଓ ମଣିଷ ପ୍ରତି ସମବେଦନା, ପ୍ରଭୃତି ହାସ୍ୟରସ ଦେଇ ପ୍ରକାଶ କରିଛନ୍ତି ।
ଲିଭୋଥାଇରକ୍ସିନ  (ଇଂରାଜୀ ଭାଷାରେ ବା - ) ଏକ ପ୍ରକାର ଥାଇରକ୍ସିନ  (ଟି୪) ଯାହା ଥାଇରକ୍ସିନ ହରମୋନରୁ   ପ୍ରସ୍ତୁତ କରାଯାଏ  । ଏହା ହାଇପୋଥାଇରଏଡିଜ୍ମ  (ଥାଇରଏଡ ହରମୋନ ଅଭାବ) ରୋଗ ଓ ଏହାର ସାଂଘାତିକ ଆକାରରେ ହେଉଥିବା ମିକ୍ସିଡିମା କୋମାରେ   ଦିଆଯାଏ  । କେତେକ ପ୍ରକାରର ଥାଇରଏଡ ଅର୍ବୁଦ   ରୋଗମାନଙ୍କର ପ୍ରତିଷେଧ ଓ ଚିକିତ୍ସାରେ ମଧ୍ୟ ଦିଆଯାଏ । ଓଜନ ହାନୀ ହେଉଥିଲେ ଏହା ଦିଆଯାଏନାହିଁ । ଲିଭୋଥାଇରକ୍ସିନ ପାଟିରେ ବା ଶିରାଭ୍ୟନ୍ତରରେ   ଦିଆଯାଏ । ନିର୍ଦ୍ଦିଷ୍ଟ ମାତ୍ରାର ଔଷଧର ସର୍ବାଧିକ ପ୍ରଭାବ ଆସିବାକୁ ୬ ସପ୍ତାହ ଲାଗିପାରେ । ଲିଭୋଥାଇରକ୍ସିନ ମାତ୍ରା ଅତ୍ୟଧିକ ହୋଇଗଲେ ଓଜନ ହାନୀ, ଉତ୍ତାପ ଅସ‌ହ୍ୟତା, ଝାଳ, ଉତ୍କଣ୍ଠା, ନିଦ୍ରା ସମସ୍ୟା ଓ ଦୃତ ହୃତ୍‌ପିଣ୍ଡ ଗତି   ଇତ୍ୟାଦି ଲକ୍ଷଣ ପ୍ରକାଶ ପାଏ । ସଦ୍ୟ ହୃଦ୍‌ଘାତ ଭୋଗିଥିବା ଲୋକଙ୍କୁ ଏହି ଔଷଧ ଦିଆଯାଏନାହିଁ । ଗର୍ଭାବସ୍ଥାରେ ଏହା ନିରାପଦ ଜଣାଯାଏ । ନିୟମିତ ରକ୍ତର ଟିଏସଏଚ ଓ ଟି୪ ମାତ୍ରା ମାପ କରି ସେହି ଅନୁସାରେ ଏହି ଔଷଧ ଦିଆଯାଏ । ଏହି ଲିଭୋଥାଇରକ୍ସିନ ଦେହରେ ଟ୍ରାଇଆୟୋଡୋଥାଇରୋନିନକୁ ପରିବର୍ତ୍ତିତ ହୁଏ ଓ ତା ପରେ ପ୍ରଭାବ ଆରମ୍ଭ ହୁଏ । ଲିଭୋଥାଇରକ୍ସିନ ପ୍ରଥମେ ସନ ୧୯୨୭ରେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୦.୫୮ରୁ ୧୨.୨୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ ଆମେରିକୀୟ ଡଲାର ।
ରଞ୍ଜନରଶ୍ମି ଏକ ବିଦ୍ୟୁତ-ଚୁମ୍ବକୀୟ ବିଚ୍ଛୁରିତ ରଶ୍ମି । ଅନେକ ଭାଷାରେ ଏହାକୁ ୱିଲହେମ ରଣ୍ଟଜେନଙ୍କ ନାମ ଅନୁସାରେ ରଣ୍ଟଜେନ ରଶ୍ମି କହନ୍ତି । ଏହା ଏକ ଅଜଣା ରଶ୍ମି ହୋଇଥିବାରୁ ରଣ୍ଟଜେନ ଏହାର ନାମକରଣ - କରିଥିଲେ । ଇଂରାଜୀରେ ଏହାକୁ ବିଭିନ୍ନ ପ୍ରକାର ଲେଖାଯାଏ, ଯଥା- -  ,     । ରଞ୍ଜନରଶ୍ମିର ୱେଭଲେନ୍ଥଅଲ୍ଟ୍ରାଭାୟୋଲେଟ ଅପେକ୍ଷା କମ ଓ ଗାମା ରଶ୍ମି ଅପେକ୍ଷା ଅଧିକ । ଅଧିକାଂଶ ରଞ୍ଜନରଶ୍ମିର ୱେଭଲେନ୍ଥ୦.୦୧ରୁ ୧୦ ନାନୋମିଟର ଥାଏ । ଡାକ୍ତରୀ ଓ କାରଖାନା ବ୍ୟବହାର ନିମନ୍ତେ ଏହାଠାରୁ ଅଧିକ ଏନର୍ଜିରର ରଶ୍ମି ପ୍ରସ୍ତୁତ କରାଯାଏ । ରେଡିଓଥେରାପି ନିମନ୍ତେ ୬ରୁ ୨୦ ରଶ୍ମି ବ୍ୟବହାର କରାଯାଏ । ଇଲେକ୍ଟ୍ରନ  ଦ୍ୱାରା ରଞ୍ଜନରଶ୍ମି ଜାତ ହୁଏ ଓ ଆଟମିକ ନ୍ୟୁକ୍ଲିଅସ  ଦ୍ୱାରା ଗାମା ରଶ୍ମି ଜାତ ହୁଏ । ଡାକ୍ତରୀ ବ୍ୟବହାର  'ରଞ୍ଜନରଶ୍ମି ବ୍ୟବହାର କରି ଅସ୍ଥି ଛାଇ ଦେଖିହେବ'  ଜାଣିବା ପରଠାରୁ ଏହା ଡାକ୍ତରୀ ଚିକିତ୍ସାରେ ବହୁଳ ବ୍ୟବହାର ହେଉଛି । ରଣ୍ଟଜେନଙ୍କ ଆବିଷ୍କାର ପରେ ଏକ ମାସରୁ କମ୍ ସମୟ ମଧ୍ୟରେ ଏହାର ଡାକ୍ତରୀ ବ୍ୟବହାର ଆରମ୍ଭ ହୋଇଗଲା ଓ ୨୦୧୦ ମସିହା ସୁଦ୍ଧା ସାରା ପୃଥିବୀରେ ୫ ଶହ କୋଟି ଇମେଜ କରାଯାଇଛି । ଆମେରିକାରେ ଯେତେ ରାଡିଏସନ ୨୦୦୬ ମସିହାରେ ହୋଇଥିଲା ତାହାର ୫୦% ରଞ୍ଜନରଶ୍ମିଦ୍ୱାରା ରାଡିଏସନ ହୋଇଥିଲା । ରେଡିଓଗ୍ରାଫ ଶରୀରର ଯେଉଁ ଅଂଶର ଏକ୍ସ-ରେ ନେବା କଥା ସେହି ଅଂଶର ଗୋଟିଏ ପାଖରେ ଏକ୍ସ-ରେ ପ୍ଲେଟ  (ଫୋଟୋଗ୍ରାଫିକ୍ ପ୍ଲେଟ) ବା ଏକ୍ସ-ରେ ଡିଟେକ୍ଟର ରଖାଯାଏ  । ତାହାର ଠିକ ବିପରିତ ପାଖରେ ଏକ୍ସ-ରେ ଟ୍ୟୁବ ରଖାଯାଏ ଯାହାଦ୍ୱାରା ଏକ୍ସ-ରେ ପଲ୍ସ  ( - .) ଛଡ଼ାଯାଏ  । ଅସ୍ଥିରେ ବହୁତ କ୍ୟାଲସିୟମ ଥାଏ । ତାହାର ଉଚ୍ଚ ଆଟମିକ ସଂଖ୍ୟା ଥିବାରୁ ଅସ୍ଥି ଅଧିକ ରଞ୍ଜନରଶ୍ମି ଶୋଷିପାରେ । ଫଳରେ ଡିଟେକ୍ଟରରେ ଅଳ୍ପ ରଶ୍ମି ପଡ଼େ । ତେଣୁ ପ୍ଲେଟରେ ପଡ଼ୁଥିବା ଛାଇ ଧଳା ଦେଖାଯାଏ ଓ ଅସ୍ଥିର ଆକାର ବାରି ହୋଇଯାଏ । ଯେଉଁ ସ୍ଥାନରେ ଏକ୍ସ-ରେ ପଡ଼େ, ସେଠାରେ କଳା ଦେଖାଯାଏ । ଫୁସଫୁସରେ ବାୟୁ ଥିବା ଯୋଗୁ ସବୁ ଏକ୍ସ-ରେ ବାଧାପ୍ରାପ୍ତ ନ ହୋଇ ପ୍ଲେଟ ଉପରେ ପଡ଼େ, ତେଣୁ ଫୁସଫୁସ ଛାଇ କଳା ଦେଖାଯାଏ । ଅସ୍ଥି ଓ ନରମ ଅଙ୍ଗମାନଙ୍କ ଛବି ପ୍ଲେଟରେ ଦେଖାଯାଏ । ଫୁସଫୁସ ରୋଗ ଯଥା ନିମୋନିଆ, ଫୁସଫୁସ କର୍କଟ, ପଲ୍‌ମୋନାରି ଇଡିମା   ଇତ୍ୟାଦି ଏହାଦ୍ୱାରା ଜାଣିହୁଏ । ପେଟ ରୋଗ ମଧ୍ୟରେ ଅନ୍ତନଳୀ ବାଧା  , ଅନ୍ତନଳୀ ଫାଟିଯାଇ ପେଟ ଭିତରେ ବାୟୁ ଥିଲେ ଓ ତରଳ ପଦାର୍ଥ ଥିଲେ ମଧ୍ୟ ଜାଣିହୁଏ । ଗଲ୍ ସ୍ଟୋନ ଓ କିଡନି ସ୍ଟୋନ ଦେଖାଯାଏ । ଦାନ୍ତରେ କ୍ୟାଭିଟି  (ପୋକଖିଆ ଦାନ୍ତ ବା )ରେ କଣାର ଆକାର ଜାଣିହୁଏ  । ରୋଗ ନିର୍ଣ୍ଣୟ ନିମନ୍ତେ ନିମ୍ନ ଶକ୍ତି ସମ୍ପର୍ଣ୍ଣ ଏକ୍ସ‌-ରେ ବିଶେଷ ଆବଶ୍ୟକ ହୁଏ ନାହିଁ କାରଣ ଏହି ରଶ୍ମି ଦେହଦ୍ୱାରା ଶୋଷି ହୋଇଯାଏ । ଟ୍ୟୁବ ଉଇଣ୍ଡୋରେ ଗୋଟିଏ ଧାଟୁ ନିର୍ମିତ ଆଲୁମିନିୟମ ଚାଦର ରଖିଲେ ନିମ୍ନ ଶକ୍ତି ସମ୍ପର୍ଣ୍ଣ ଏକ୍ସ‌-ରେ ଶୋଷି ହୋଇଯାଏ ଓ ଉଚ୍ଚ ଶକ୍ତି ସମ୍ପର୍ଣ୍ଣ ରଶ୍ମି ରହେ ।
ନଳିନୀକାନ୍ତ ପ୍ରଧାନ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୩,୯୫୭ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ସଞ୍ଜୀବ କୁମାର ସାହୁଙ୍କୁ ୧୬,୧୫୩ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ରୋହିତ ପୂଜାରୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୦୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରେଢ଼ାଖୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରୋହିତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ସେ ୨୦୧୪ ମସିହାରୁ ଏବେଯେଁ ଓଡ଼ିଶା ରାଜ୍ୟ ସରକାରଙ୍କର ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ବର୍ତ୍ତମାନ ସେ ଓଡ଼ିଶା ବିଧାନ ସଭାରେ ସରକାରୀ ଦଳର ଉପମୁଖ୍ୟ ସଚେତକ ଭାବରେ କାର୍ଯ୍ୟ କରୁଛନ୍ତି ।
ଗୁଳିମାଡ଼ କ୍ଷତ  (ଇଂରାଜୀ ଭାଷାରେ / ) ବନ୍ଧୁକ ବା ସେହିଭଳି ଅସ୍ତ୍ରଶସ୍ତ୍ରର ଗୁଳିଦ୍ୱାରା ସୃଷ୍ଟି ହେଉଥିବା ଆଘାତକୁ କୁହାଯାଏ  । ଆଘାତର କ୍ଷୟକ୍ଷତିରେ ରକ୍ତସ୍ରାବ, ଅସ୍ଥି ଭଗ୍ନ, ଅଙ୍ଗ‌ହାନୀ, କ୍ଷତର ସଂକ୍ରମଣ କିମ୍ବା ଶରୀରର କିଛି ଅଂଶ ଚଳାଇବା କ୍ଷମତା ନଷ୍ଟ ହୋଇପାରେ  ଶରୀରରେ ଆଘାତର ସ୍ଥାନ, ଶରୀର ଦେଇ ଯାଉଥିବା ଗୁଳି ପଥ ଏବଂ ଗୁଳିର ପ୍ରକାର ଏବଂ ଗତି ଉପରେ ଶରୀରର କ୍ଷତି ନିର୍ଭର କରେ  ଦୀର୍ଘକାଳୀନ ଜଟିଳତାରେ ସୀସା ବିଷକ୍ରିୟା ଏବଂ ଆଘାତୋତ୍ତର ଚାପ ବେମାରୀ   ଅନ୍ତର୍ଭୁକ୍ତ ହୋଇପାରେ  ଅସ୍ତ୍ରଶସ୍ତ୍ର ହିଂସା ହାର ଦେଶ ଅନୁସାରେ ଭିନ୍ନ ଭିନ୍ନ ହୋଇଥାଏ  ଏହି କାରଣଗୁଡିକରେ ବେଆଇନ ନିଶାଦ୍ରବ୍ୟ କାରବାର, ଅସ୍ତ୍ରଶସ୍ତ୍ରର ସୁଲଭତା, ମଦ୍ୟପାନ, ନିଶାଦ୍ରବ୍ୟର ଅପବ୍ୟବ‌ହାର, ମାନସିକ ସ୍ୱାସ୍ଥ୍ୟ ସମସ୍ୟା, ଅସ୍ତ୍ରଶସ୍ତ୍ର ଆଇନ ଏବଂ ସାମାଜିକ ତଥା ଅର୍ଥନୈତିକ ପାର୍ଥକ୍ୟ ଉପରେ ନିର୍ବର କରିପାରେ। ଅଧିକ ବନ୍ଧୁକ ଥିବା ସ୍ଥାନରେ ବିବାଦ ପ୍ରାୟ ମୃତ୍ୟୁରେ ଶେଷ ହୁଏ  ଚିକିତ୍ସା ଆରମ୍ଭ ହେବା ପୂର୍ବରୁ ଏହା ଯାଞ୍ଚ କରାଯିବା ଉଚିତ ଯେ କ୍ଷେତ୍ରଟି ସୁରକ୍ଷିତ ଅଟେ  ଏହା ପରେ ମୁଖ୍ୟ ରକ୍ତସ୍ରାବ ବନ୍ଦ କରାଯାଏ, ତା ପରେ ଶ୍ୱାସନଳୀକୁ ଅବରୋଧ ମୁକ୍ତ କରାଯାଏ ଓ ରକ୍ତସଞ୍ଚାଳନ ନିୟମିତ କରାଯାଏ । ଅସ୍ତ୍ରଶସ୍ତ୍ର ନିୟମ, ବିଶେଷତଃ ପୃଷ୍ଠଭୂମି ଯାଞ୍ଚ ଏବଂ କ୍ରୟ ପାଇଁ ସଠିକ୍ ବ୍ୟକ୍ତିଙ୍କୁ ଅନୁମତି ପ୍ରଦାନ କଲେ ଅସ୍ତ୍ରଶସ୍ତ୍ରରୁ ମୃତ୍ୟୁ ହେବାର ଆଶଙ୍କା ହ୍ରାସ ପାଏ  ଅସ୍ତ୍ରଶସ୍ତ୍ର ସୁରକ୍ଷିତ ରଖିଲେ ଶିଶୁମାନଙ୍କରେ ଅସ୍ତ୍ରଶସ୍ତ୍ର ସମ୍ବନ୍ଧୀୟ ମୃତ୍ୟୁ ହେବାର ଆଶଙ୍କା ହ୍ରାସ ହୋଇପାରେ। ପାରସ୍ପରିକ ହିଂସାରୁ ୨୦୧୫ ମସିହାରେ ପ୍ରାୟ ଏକ ନିୟୁତ ବନ୍ଧୁକ ଆଘାତ ହୋଇଥିଲା  ୨୦୧୬ ମସିହାରେ, ଅସ୍ତ୍ରଶସ୍ତ୍ର ଯୋଗୁ ବିଶ୍ୱରେ ୨୫୧,୦୦୦ ମୃତ୍ୟୁ ଘଟିଥିଲା, ଯାହା ୧୯୯୦ରେ ୨୦୯,୦୦୦ ଥିଲା । ଏହି ମୃତ୍ୟୁ ମଧ୍ୟରୁ ୧୬୧,୦୦୦  (୬୪%) ଆକ୍ରମଣ ଯୋଗୁ, ୬୭,୫୦୦  (୨୭%) ଆତ୍ମହତ୍ୟା ଯୋଗୁ ଏବଂ ୨୩,୦୦୦  (୯%) ଦୁର୍ଘଟଣା ଯୋଗୁ ହୋଇଥିଲା  ଯୁକ୍ତରାଷ୍ଟ୍ରରେ ୨୦୧୭ରେ ବନ୍ଧୁକ ଯୋଗୁ ପ୍ରାୟ ୪୦,୦୦୦ ମୃତ୍ୟୁ ଘଟିଥିଲା । ୨୦ରୁ ୨୪ ବର୍ଷ ବୟସର ପୁରୁଷମାନଙ୍କର ଅସ୍ତ୍ରଶସ୍ତ୍ର ସମ୍ବନ୍ଧୀୟ ମୃତ୍ୟୁ ସାଧାରଣତଃ ଅଧିକ ଦେଖାଯାଏ  ଗୁଳି ବିନିମୟ ଯୋଗୁ ଆର୍ଥିକ ଖର୍ଚ୍ଚ ଯୁକ୍ତରାଷ୍ଟ୍ରରେ ବର୍ଷକୁ ୧୪୦ ବିଲିୟନ ଆମେରିକୀୟ ଡଲାର ହୁଏ ବୋଲି ଆକଳନ କରାଯାଇଛି।
ଫେକ୍ସିନିଡାଜୋଲ ଏକ ଔଷଧ ଯାହା ଟ୍ରିପାନୋସୋମା ବ୍ରୁସେଇ ଗାମ୍ବିଏନ୍ସଦ୍ୱାରା ହେଉଥିବା ଆଫ୍ରିକୀୟ ଟ୍ରାଇପାନୋସୋମାସିସ୍  (ଶୋଇବା ରୋଗ) ରୋଗର ଚିକିତ୍ସା ପାଇଁ ବ୍ୟବ‌ହୃତ ହୁଏ  ଏହା ପ୍ରଥମ ଏବଂ ଦ୍ୱିତୀୟ ପର୍ଯ୍ୟାୟ ରୋଗ ବିରୁଦ୍ଧରେ ପ୍ରଭାବଶାଳୀ ହୁଏ  ଚାଗାସ୍ ରୋଗରେ ଏହାର ବ୍ୟବହାରକୁ ମଧ୍ୟ କିଛି ସମର୍ଥନ କରେ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ମୁଣ୍ଡବିନ୍ଧା ଏବଂ ଶୋଇବାରେ ଅସୁବିଧା ହୋଇପାରେ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଲଙ୍ଗ କ୍ୟୁଟି ବିସ୍ତାର  , ସାଇକୋସିସ୍ ଏବଂ ନିମ୍ନ ଶ୍ୱେତ ରକ୍ତକଣିକା ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ଅଟେ  ଆଣ୍ଟିପାରାସାଇଟିକ ଓ ନାଇଟ୍ରୋଇମିଡାଜୋଲ ଶ୍ରେଣୀରେ ଫେକ୍ସିନିଡାଜୋଲ ଅଛି  ପରଜୀବୀମାନଙ୍କ ମଧ୍ୟରେ ଥିବା କିଛି ଏଞ୍ଜାଇମର ପରିବର୍ତ୍ତନ କରି ଏହା କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ ଯାହାଦ୍ୱାରା ସେମାନଙ୍କର ମୃତ୍ୟୁ ଘଟିଥାଏ। ଫେକ୍ସିନିଡାଜୋଲକୁ ପ୍ରଥମେ ୧୯୭୮ ମସିହାରେ ବର୍ଣ୍ଣନା କରାଯାଇଥିଲା  ୨୦୧୮ ମସିହାରେ ୟୁରୋପିଆନ ମେଡିସିନ ଏଜେନ୍ସି ଏହା ବିଷୟରେ ଏକ ସକରାତ୍ମକ ମତ ଏଇଥିଲେ । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଶୋଇବା ରୋଗ ବିଷୟରେ ବିକାଶ ପାଇଁ ଅବ‌ହେଳିତ ରୋଗ ପାଇଁ ଔଷଧ ଓ ସାନୋଫିଙ୍କଦ୍ୱାରା ଅର୍ଥ ପ୍ରଦାନ କରାଯାଇଥିଲା
ମଲ୍ଲିକା ଶ୍ରୀନିବାସ  (ଜନ୍ମ ୧୯୫୯ )ହେଉଛନ୍ତି ଟ୍ରାକ୍ଟର ଏବଂ କୃଷି ଯନ୍ତ୍ରପାତ ଲିମିଟେଡ଼ ମୁଖ୍ୟ କାର୍ଯ୍ୟକାରୀ ଅଧିକାରୀ ।୧୯୬୦ ମସିହାରେ ଚେନ୍ନାଇ, ଭାରତ ପ୍ରମୁଖ ଟ୍ରାକ୍ଟର ଉତ୍ପାଦନକରି ସଂସ୍ଥା ଥିଲା। ପେଶାଗତ ଜୀବନ ମଲ୍ଲିକା ଟିଏଫ୍ଇକୁ ମୁଖ୍ୟ ଟ୍ରାକ୍ଟର ଉତ୍ପାଦନକରି କମ୍ପାନୀଭାବେ ପ୍ରତିଷ୍ଠା କରିଥିଲେ । ମାନବ ପ୍ରେମ ମଲ୍ଲିକା ଇନ୍ଦିରା ଶିବସାଇଲାମ ଫାଉଣ୍ଡେସନ ମାଧ୍ୟମରେ କର୍ଣ୍ଣାଟକ ସଂଗୀତ ପରମ୍ପରା କଳାକୁ ସାରା ଭାରତରେ ଅଗ୍ରଗଣୀ କରିବା କ୍ଷେତ୍ରରେ ମୁଖ୍ୟ ଭୂମିକା ନିର୍ବାହ କରିଛନ୍ତି। ଶିକ୍ଷାଗତ ଯୋଗ୍ୟତା ସେମାଡ୍ରାସ ବିଶ୍ୱ ବିଦ୍ୟାଳୟରୁ ଅର୍ଥଶାସ୍ତ୍ରରେ ସ୍ୱର୍ଣ୍ଣପଦକ ପାଇଥିଲେ,ସେ ଡେଏନସ୍ ଅନର ଲିଷ୍ଟ ଏବଂ ଆଲଫା ବିଟା ଗାମ , ସ୍ନାତକ ହାସଲ କରିଥିଲେ।
ମହାଭାରତ, ମହର୍ଷି ବ୍ୟାସଦେବଙ୍କ ରଚିତ ଅଷ୍ଟାଦଶ ପର୍ବଯୁକ୍ତ ବିରାଟ ସଂସ୍କୃତ ପଦ୍ୟଗ୍ରନ୍ଥ ବା ମହାକାବ୍ୟ । ମହାଭାରତ ପର୍ବ ସଂଗ୍ରହାଧ୍ୟାୟରେ ସୂଚିତ ଅଧ୍ୟାୟ ଓ ଶ୍ଳୋକମାନଙ୍କ ସଂଖ୍ୟାକୁ ମୋଟ କଲେ ଏଥିରେ ପ୍ରାୟ ୧୯୨୩ଟି ଅଧ୍ୟାୟ ଓ ୧,୦୪,୮୩୬ ଶ୍ଳୋକ  (ପ୍ରତି ଶ୍ଳୋକରେ ଚାରି ଚରଣ ବା ଦୁଇ ଧାଡ଼ି) ଥିବାର ଜଣାଯାଏ  । ଉତ୍କଳର ସାରଳା ଦାସ ମହାଭାରତକୁ ଓଡ଼ିଆ ପଦ୍ୟରେ ଲେଖିଅଛନ୍ତି; କିନ୍ତୁ ସେଥିରେ ମୂଳ ଗ୍ରନ୍ଥର ଅନେକ ବିଷୟକୁ ଛାଡ଼ିଯାଇ ଅଛନ୍ତି । ଗଞ୍ଜାମ ଧରାକୋଟର ପୂର୍ବତନ ରାଜା କୃଷ୍ଣସିଂହ ସମଗ୍ର ସଂସ୍କୃତ ମହାଭାରତକୁ ଓଡ଼ିଆ ପଦ୍ୟରେ ଅନୁବାଦ କରିଥିଲେ ।
କୁକାପଲ୍ଲୀ ମନୀଷା  (ଜନ୍ମ ଏପ୍ରିଲ ୨୯, ୧୯୯୫ )ଜଣେ ଭାରତୀୟ ମହିଳା ବେଦମିଣ୍ଟନ ଖେଳାଳି  । ସେ ବିଶେଷ ଭାବରେ ଡବଲ୍ସ ଓ ମିକ୍ସ୍ଡ ଦବଲ୍ଡ ଖେଳିଥାନ୍ତି । ସେ ସନଯୋଗୀତା ଘୋରପଡେ , ପି . ଭି . ସିନ୍ଧୁଙ୍କ ସହ ଯୋଡି ଭାବରେ ଖେଳିଥାନ୍ତି । . ତାଙ୍କର ମିକ୍ସ ଦବାଲ୍ସ ଯୋଡି ଭାବରେ ରଙ୍କିରାରେଡ୍ଡି ଓ ନନ୍ଦଗୋପାଳ ଆଦି ଖେଳିଥାନ୍ତି । . କ୍ରୀଡ଼ା ଅବଦାନ ବିଶ୍ୱ ବେଡମିଣ୍ଟନ ଫେଡେରେସନ ତରଫରୁ ହାଉଥିବା ଗ୍ରାଣ୍ଡ ପ୍ରିକସ୍କୁ ବିଶ୍ୱର ମର୍ଯ୍ୟାଦା ପୂର୍ଣ ବେଡମିଣ୍ଟନ ସିରିଜ କୁହାଯାଇଥାଏ । ଏହା ୨୦୦୭ ମସିହାରୁ ହେଇଆସୁଛି । ମନୀଷା ଏଥିରେ ନିୟମିତ ଅଂଶ ଗ୍ରହଣ କରାଇଥାନ୍ତି ।
ଓଡ଼ିଶାରେ ଗଙ୍ଗବଂଶର ଉତ୍ପତି ଓ ରାଜତ୍ୱ ଅନେକ ରାଜନୈତିକ ଘଟଣାର ସମାହାର ଥିଲା । ସୋମବଂଶର ଶେଷ ରାଜାମାନଙ୍କର ଦୁର୍ବଳ ଶାସନ ଯୋଗୁଁ ଓଡ଼ିଶାରେ ଅରାଜକତ ଓ ରାଜନୈତିକ ଅଧାପତନ ଆରମ୍ଭ ହୋଇଥିଲା । ଗଙ୍ଗବଂଶର ଉତ୍ପତି ଦକ୍ଷିଣାତ୍ୟ କଳିଙ୍ଗ ଦେଶରେ ପ୍ରାୟ ପଞ୍ଚମ ଶତାବ୍ଦୀର ଶେଷ ଭାଗରେ ହୋଇଥିଲା । ତାହା ପୂର୍ବ ଗଙ୍ଗ ବଂଶ ନାମରେ ପରିଚିତ ଥିଲା । ଏହି ବଂଶର ରାଜ ପ୍ରଥମ ଇନ୍ଦ୍ର ବର୍ମନ ପରାକ୍ରମଶାଳୀ ହୋଇ ନିଜକୁ ତ୍ରୀକଳିଙ୍ଗାଧିପତି ଉପାଧିରେ ଭୂଷିତ କରାଇ କଳିଙ୍ଗ ନଗରଠାରେ ରାଜଧାନୀ ସ୍ଥାପନ କରି ନିରବଛିନ୍ନ ଭାବରେ ଶାସନ କରିଥିଲେ । ଏହା ବର୍ତ୍ତମାନର ଆନ୍ଧ୍ରପ୍ରଦେଶ ରାଜ୍ୟର୍ରେ ଅବସ୍ଥିତ ମୁଖଲିଙ୍ଗମ୍ ଅଟେ । ସେଠାରେ ସେହି ପୂର୍ବ ଗଙ୍ଗବଂଶ ରାଜାମାନେ ରାଜନୈତିକ ଘାତ ପ୍ରତିଘାତ ମଧ୍ୟରେ ଏକାଦଶ ଶତବ୍ଦୀ ପର୍ଯ୍ୟନ୍ତ ରାଜତ୍ୱ କରିଥିଲେ । ଏକାଦଶ ଶତବ୍ଦୀରେ ରାଜ ପଞ୍ଚମ ବଜ୍ରହସ୍ତ କଳିଙ୍ଗ ଇତିହାସକୁ ନୂତନ ମୋଡ ଦେଇଥିଲେ । ତାଙ୍କ ସମୟରେ କଳିଙ୍ଗର ରାଜ୍ୟ ବିସ୍ତାର ଓ ପ୍ରଶାସନିକ ଦୃଢିକରଣ ହୋଇଥିଲା । ତାଙ୍କର ଉତ୍ତରାଧିକାରୀ ରାଜ ରାଜରାଜ ଦେବ ମଧ୍ୟ ଜଣେ ସାମ୍ରାଜ୍ୟବାଦୀ ଶାସକ ଥିଲେ । ସେ ଚୋଳ, ଉତ୍କଳ, କିମିଡ, କୋଶଳ ଆଦି ରାଜମାନଙ୍କୁ ପରାଜିତ କରି ଓ ବୈବାହିକ ସମ୍ପର୍କ ରଖି ଏକ ବିଶାଳ ସାମ୍ରାଜ୍ୟ ଗଢିଥିଲେ । ଓଡ଼ିଶାର ଉପକୂଳବର୍ତ୍ତୀ ଅଞ୍ଚଳର ସୋମନଂଶୀ ଶାସକମାନଙ୍କର ଦୁର୍ବଳତା ଓ ଅପାରଗତାର ସୁଯୋଗ ନେଇ ଅନନ୍ତ ବର୍ମନ ଚୋଡଗଙ୍ଗ ଦେବ ପ୍ରାୟ ଖ୍ରୀ:ଅ: ୧୦୭୭ ବେଳକୁ ଓଡ଼ିଶାର ଗଙ୍ଗବଂଶର ସାମ୍ରାଜ୍ୟ ପ୍ରତିଷ୍ଠା ଆରମ୍ଭ କରିଥିଲେ । ତେଣୁ ସେ ଓଡ଼ିଶାର ଗଙ୍ଗ ସାମ୍ରାଜ୍ୟର ନିର୍ମାତ ଅଟନ୍ତି । ପୂର୍ବ ଗଙ୍ଗବଂଶର ଦାୟଦଭାବେ ଅନନ୍ତବର୍ମନ ଚୋଡଗଙ୍ଗ ଦେବ ଓଡ଼ିଶାରେ ସାମ୍ରାଜ୍ୟବାଦୀ ଗଙ୍ଗବଂଶର ସ୍ଥାପୟିତା ଥିଲେ । ଖ୍ରୀ:ଅ: ୧୦୭୬ରେ ଅନନ୍ତବର୍ମନ ଚୋଡଗଙ୍ଗ ଦ୍ଦେବଙ୍କ ରାଜତ୍ୱ ଆରମ୍ଭ କାଳଠାରୁ ସାମ୍ରଜ୍ୟବାଦୀ ଗଙ୍ଗବଂଶର ଉତଥାନ ଆରମ୍ଭ ହୋଇ ନରସିଂହ ପ୍ରଥମଙ୍କ ରାଜତ୍ୱ କାଳରେ ଯଥା- ଖ୍ରୀ:ଅ: ୧୨୩୮ରେ ତାହ ଶୀର୍ଷ ସ୍ଥାନକୁ ସ୍ପର୍ଶ କରିଥିଲା । କାଳକ୍ରମେ ଏହି ବଂଶର ଶେଷ ନରପତି ଚତୁର୍ଥ ଭାନୁଦେବଙ୍କ ରାଜତ୍ୱ କାଳରେ ଯଥା ୧୪୩୪ ମସିହା ବେଳକୁ ଏହି ବଂଶର ଅବସାନ ଘଟିଥିଲା । ଗଙ୍ଗ ରାଜତ୍ୱ କଳିଙ୍ଗ ଇତିହାସରେ ଏକ ଗୌରବମୟ ଅଧ୍ୟାୟ ସୃଷ୍ଟି କରିଥିଲା । ଏହି ରାଜବଂଶର ବିଶେଷତ୍ୱ ଏହି ଯେ ମଧ୍ୟଯୁଗ ଭାରତର ଘୋର ଦୁର୍ଦ୍ଦିନ ସମୟରେ ଏହି ବଂଶର ରାଜମାନେ ପରାକ୍ରମଶାଳୀ ହୋଇ ରାଜ୍ୟଜୟ, ହିନ୍ଦୁଧର୍ମ, କଳା, ସ୍ଥାପତ୍ୟର ପୃଷ୍ଠପୋଷକତା କରି ଅସାଧାରଣ କୃତିତ୍ୱର ପରିଚୟ ଦେଇଥିଲେ । ସୁଲତାନ୍ ମାମୁଦଙ୍କ ଭାରତର ଅଧିକାର ସମୟଠାରୁ ମହମ୍ମଦ୍ ଘୋରୀଙ୍କ ଭାରତ ଆକ୍ରମଣ ସମୟକାଳ ପର୍ଯ୍ୟନ୍ତ ଓଡ଼ିଶାରେ ଏକ ଶକ୍ତିଶାଳୀ ସ୍ୱଧୀନ ହିନ୍ଦୁ ରାଜ୍ୟ ଅନନ୍ତବର୍ମ ଚୋଡଗଙ୍ଗ ଦେବଙ୍କଦ୍ୱାରା ସ୍ଥାପିତ ହୋଇଥିଲା । ଏହା ଗଙ୍ଗାଠାରୁ ଗୋଦାବରୀ ପଯ୍ୟନ୍ତ ବିସୃତ ଥିଲା । ଗଙ୍ଗ ରାଜାମାନେ ଦକ୍ଷତାର ସହ ମୁସଲମାନମାନଙ୍କ ଆକ୍ରମଣକୁ ପ୍ରତିହତ କରିଥିଲେ । ଉତ୍ତର ଓ ଦକ୍ଷିଣ ଭାରତର ଅନେକ ହିନ୍ଦୁ ସ୍ଥାପତ୍ୟ ଓ ଦେବାଳୟ ଧୂଲିସାତ ହେଉଥିବା ବେଳେ ସେହି ଯୁଗରେ ଓଡ଼ିଶାର ଗଙ୍ଗ ରାଜାମାନେ ପୃଥିବୀ ପ୍ରସିଦ୍ଧ ଜଗନ୍ନାଥ ମନ୍ଦିର ଓ କୋଣାର୍କ ମନ୍ଦିର ନିର୍ମାଣ କରିଥିଲେ । ଏହି ସମୟରେ ଓଡ଼ିଶାକୁ ହିନ୍ଦୁଧର୍ମ ଓ ସଂସ୍କୃତିର ଏକ ପ୍ରଧାନ ପୀଠ ରୂପେ ପରିଣତ କରି ଓଡ଼ିଶା ଇତିହାସରେ ଗଙ୍ଗବଂଶ ଏକ ଉଲ୍ଲେଖ ଯୋଗ୍ୟ ସ୍ଥାନ ଅଧିକାର କରିଥିଲା । ବିଭିନ୍ନତା ଓ ବିଭେଦତା ମଧ୍ୟରେ ଏକତା ସ୍ଥାପନ କରି ଓଡ଼ିଶାକୁ ଗୌରବ ବିମଣ୍ଡିତ କରିବା ଗଙ୍ଗବଂଶର ରାଜାମାନଙ୍କର ପାରଦର୍ଶିତା ପ୍ରକଶ କରିଥିଲା । ଗଙ୍ଗବଂଶର ଉତଥାନ ଓ ପତନର ଇତିହାସ ଦ୍ରାକ୍ଷାରାମ ମନ୍ଦିର ଅନୁଶାସନ, କେନ୍ଦୁଲି ପତ, କୋରଣୀ ତାମ୍ର ଫଳକ, ନଗରୀ ତାମ୍ର ଫଳକ, କେନ୍ଦୁ ପାଟଣା ଫଳକ, ଜଗନ୍ନାଥ ମନ୍ଦିର ଅନୁଶାସନ, ରୋକାଣୀ ଅନୁଶାସନ, କାଞ୍ଚିପୁରମ୍ ଅନୁଶାସନ, କପିଳାସ ଅନୁଶାସନ, କାମର୍ଣବ ତାମ୍ର ଫଳକ ଇତ୍ୟଦିରୁ ଜଣାପଡେ । ତାବକ୍-ଇ-ନାସିରୀ, ତାବକ୍-ଇ-ଫିରୋଜ୍ ସାହି, ରାମଚରିତ ଇତ୍ୟାଦି ଗ୍ରନ୍ଥରୁ ଆମେ ଗଙ୍ଗବଂଶର ଇତିହାସ ଓ ରାଜତ୍ୱ ବିଷୟରେ ଅବଗତ ହେଉ ।
ଜଳେଶ୍ୱର  (କ୍ରମିକ ସଂଖ୍ୟା: ୩୫) ବାଲେଶ୍ୱର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଜଳେଶ୍ୱର  (ବି), ଜଳେଶ୍ୱର ବ୍ଳକ ଓ ବସ୍ତା ବ୍ଳକର ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅଶ୍ୱିନୀ କୁମାର ପାତ୍ର ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଦେବୀ ପ୍ରସନ୍ନ ଚାନ୍ଦଙ୍କଠାରୁ ୩୩୮୬୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ। ଗତ ୨୦୦୯ ନିର୍ବାଚନରେ କଂଗ୍ରେସ ପ୍ରାର୍ଥୀ ଦେବୀ ପ୍ରସାଦ ଚଣ୍ଡ, ଭାରତୀୟ ଜନତା ପାର୍ଟି ପ୍ରାର୍ଥୀ ଅଶ୍ୱିନି କୁମାର ପାତ୍ରଙ୍କଠାରୁ ପ୍ରାୟ ୬,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ସଞ୍ଜୟ କୁମାର ପଣ୍ତା  (ଜନ୍ମ: ୧୧ ଡିସେମ୍ବର ୧୯୯୦) ଜଣେ ଓଡ଼ିଆ ଗାଳ୍ପିକ  । ତାଙ୍କ ଗଳ୍ପ ସଂକଳନ ହୁ ବାଇଆ ନିମନ୍ତେ ତାଙ୍କୁ ୨୦୨୪ ମସିହାର କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର ପ୍ରଦାନ କରାଯାଇଥିଲା । ୨୦୨୩ ମସିହାରେ ସେ ଫକୀରମୋହନ ଯୁବ ଗାଳ୍ପିକ ପୁରସ୍କାର ମଧ୍ୟ ଲାଭ କରିଥିଲେ ।
ରଶ୍ମି ଦାସ ବାଉଁଶ ଖେଳରୁ ନିଜ ଇଚ୍ଛା ଶକ୍ତି ବଳରେ ଆଜି ସି ଆର ପି ଏଫରେ ଆସିଷ୍ଟାଣ୍ଟ୍ କମାଣ୍ତାଣ୍ଟ ଭାବେ ଭୁବନେଶ୍ୱରେ ବର୍ତ୍ତମାନ କାର୍ଯ୍ୟରତ ଅଛନ୍ତି । ବାଲ୍ୟ ଜୀବନ ରଶ୍ମି ଦାସଙ୍କ ଜନ୍ମ ନୟାଗଡ଼ ଜିଲ୍ଲାର ନଥିଆପଲ୍ଲୀ ଗ୍ରାମରେ । ତାଙ୍କ ବାପା ପୂର୍ଣ୍ଣଚନ୍ଦ୍ର ଦାସ ଓ ମା ' ଛାୟା ଦାସ । ଗରୀବ ଅବସ୍ଥା ଯୋଗୁଁ ବାପା ମା ' ବାଉଁଶ ଖେଳ ଦେଖାଇ ପରିବାରର ଭରଣପୋଷଣ କରିଥିଲେ । ବାପା ମାଙ୍କ ହାତ ବଢ଼ାଇବା ସକାଶେ ରଶ୍ମିଙ୍କୁ ମାତ୍ର ଚାରି ବର୍ଷ ବୟସରେ ପାଠପଢ଼ା ଛାଡ଼ି ଏହି ଖେଳରେ ଯୋଗ ଦେବାକୁ ପଡ଼ିଥିଲା । ପରିବାର ରଶ୍ମି ମଧ୍ୟପ୍ରଦେଶର ଜବଲପୁରର କୈଳାସ ସିଂଙ୍କୁ ୨୦୦୧ ମସିହାରେ ବିବାହ କରିଥିଲେ । ତାଙ୍କର ଦୁଇଟି ପୁଅ ଅଛନ୍ତି । ସିଏ ତାଙ୍କର ଦୁଇ ପୁଅଙ୍କୁ କ୍ରୀଡ଼ାବିତ୍ ଭାବେ ତିଆରିବାର ସପ୍ନ ଦେଖୁଛନ୍ତି । ସିଏ ସିଆରପିଏଫରେ ଆସିଷ୍ଟାଣ୍ଟ୍ କମାଣ୍ତାଣ୍ଟ ଭାବେ ଭୁବନେଶ୍ୱରେ କାର୍ଯ୍ୟରତ ଅଛନ୍ତି । କ୍ରୀଡ଼ାବିତ୍ ଜୀବନ ୧୯୮୬ ମସିହାର ଦିଲ୍ଲୀରେ ଆୟୋଜିତ ହୋଇଥିବା କାର୍ଯ୍ୟକ୍ରମ ଆଘନା, ଗ୍ରାମୀଣ ସାଂସ୍କୃତିକ କାର୍ଯ୍ୟକ୍ରମ ତାଙ୍କର ଭାଗ୍ୟକୁ ବଦଳାଇ ଦେଇଥିଲା । ସେଥିରେ ସେ ବାଉଁଶ ଖେଳ ଦେଖାଇ ଲୋକଙ୍କୁ ମନୋରଞ୍ଜନ କରାଇଥିଲେ । ତାଙ୍କର ଏହି ବାଉଁଶ ଖେଳରେ ଖୁସି ହୋଇ ଭାରତୀୟ କ୍ରୀଡ଼ା ପ୍ରାଧୀକରଣ  (ସାଇ)ଙ୍କ କର୍ମକର୍ତ୍ତା ତାଙ୍କୁ ବ୍ୟାୟାମ/କସରତ  (ଜିମ୍ନାଷ୍ଟିକ)ରେ ଯୋଗଦେବା ପାଇଁ ପ୍ରସ୍ତାବ ଦେଇଥିଲେ  । ଜିମ୍ନାଷ୍ଟିକରେ ଶିକ୍ଷା ପାଇବା ପରେ ସ୍ପେଶାଲ ଏରିଆ ଗେମ୍ସ  (ସାଗ) ସ୍କିମରେ ଭାଗନେଇଥିଲେ  । ଜାତୀୟ ସବ୍‌ଜୁନିୟର ଜିମ୍ନାଷ୍ଟିକରେ ତାଙ୍କୁ ୧୯୮୯ ମସିହାରେ ସ୍ୱର୍ଣ୍ଣ ପଦକ ମିଳିଥିଲା । ସାଗ ସ୍କିମ ୧୯୯୨ ମସିହାରେ ହଠାତ୍ ବ‌ନ୍ଦ ହୋଇଯାଇଥିବାରୁ ତାଙ୍କର ସ୍ୱପ୍ନ ଚୁର ଚୁର ହୋଇଯାଇଥିଲା । ପୁଣି ଗ୍ରାମକୁ ଫେରି ସିଏ ବାଉଁଶ ଖେଳରେ ଜୀବନ ଆଗକୁ ନେବାକୁ ଚାହିଁଥିଲେ କିନ୍ତୁ ସେଥିରେ ଅଭ୍ୟାସ ନଥିବାରୁ ଭଲ ଭାବରେ ଖେଳି ପାରିଲେ ନାହିଁ । ୧୯୯୭ ମସିହାରେ ସାଗ ସ୍କିମ ପୁଣି ଆରମ୍ଭ ହୋଇଥିଲା ଓ ସେଥିରେ ପୁଣି ସେ ଯୋଗ ଦେଇଥିଲେ । ୧୯୯୭ ମସିହାରେ ସି ଆର ପି ଏଫର କନେଷ୍ଟବଳର ନିଯୁକ୍ତି ପାଇଥିଲେ । ଫିଟ୍‌ନେସ୍ କାରଣରୁ ରଶ୍ମି ଜିମ୍ନାଷ୍ଟିକ ଛାଡ଼ି ଡ଼ାଇଭିଂକୁ ନିଜର କ୍ୟାରିୟର୍ ଭାବେ ଗ୍ରହଣ କରିଥିଲେ ଏବଂ ସେଥିରେ ଶିକ୍ଷା ପ୍ରାପ୍ତ କରିଥିଲେ । ୨୦୦୨ ମସିହାରେ ଡ଼ାଇଭିଂରେ ହାଇଦ୍ରାବାଦ୍ ଜାତୀୟ କ୍ରୀଡ଼ା  (ହାଇବୋର୍ଡ଼ ଡ଼ାଇଭିଂ) ପ୍ରତିଯୋଗିତାରେ ସ୍ୱର୍ଣ୍ଣପଦକ ହାସଲ କରିଥିଲେ ଏବଂ ସେହି ବର୍ଷ ହିଁ ୫୬ ତମ ଜାତୀୟ ଆକ୍ୱାଟିକ୍ ଚାମ୍ପିୟନ୍‌ସିପ୍ରେ ସ୍ୱର୍ଣ୍ଣ ପଦକ ଜିତିଥିଲେ  । ତାପରେ ତାଙ୍କୁ ସି ଆର୍ ପି ଏଫର ଆସିଷ୍ଟାଣ୍ଟ୍ କମାଣ୍ତାଣ୍ଟ ପଦବୀରେ ନିଯୁକ୍ତି କରାଯାଇଥିଲା ।
ମେଘ୍ନା ମିଶ୍ର, ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ଓଡ଼ିଆ କଥାଚିତ୍ର କୁଳ ନନ୍ଦନ ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ଓଡ଼ିଆ କଥାଚିତ୍ର ସ‌ହ ସେ ଓଡ଼ିଆ ଦୂରଦର୍ଶନରେ ମଧ୍ୟ ଅଭିନୟ କରିଥିଲେ । ତରଙ୍ଗ ଟିଭିରେ ପ୍ରସାରିତ ଆଧ୍ୟାତ୍ମିକ ଧାରାବାହିକ ଶ୍ରୀ ଜଗନ୍ନାଥରେ ସେ ମାଆ ମହାଲକ୍ଷ୍ମୀ ଭୂମିକାରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଅଭିନୟ ଜୀବନ ମେଘ୍ନା ମିଶ୍ର ଓଡ଼ିଆ କଥାଚିତ୍ର କୁଳନନ୍ଦନ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ନାରୀ ଆଖିରେ ନିଆଁ, ପ୍ରଥମ ପ୍ରେମ, ପ୍ରିୟା ମୋ ଆସିବ ଫେରି, କାଳୀଶଙ୍କର, ସମୟ ହାତରେ ଡୋରି, ୱାନ୍ ୱେ ଟ୍ରାଫିକ୍ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ଯୋଉଠି ଥିଲେ ବି ତୁ ମୋର ଚଳଚ୍ଚିତ୍ରରେ ମେଘନା ମିଶ୍ର ଅଭିନେତା ବବି ମିଶ୍ରଙ୍କ ସ‌ହ ଅଭିନୟ କରୁଛନ୍ତି । ଏହି କଥାଚିତ୍ରଟି ଆଗାମୀ ଦିନରେ ମୁକ୍ତିଲାଭ କରିବାକୁ ଯାଉଛି । ଓଡ଼ିଆ କଥାଚିତ୍ର ବ୍ୟତୀତ ମେଘ୍ନା ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ତରଙ୍ଗ ଟିଭିରେ ପ୍ରସାରିତ ଧାରାବାହିକ ଶ୍ରୀ ଜଗନ୍ନାଥରେ ମାଆ ମହାଲକ୍ଷ୍ମୀ ଭୂମିକାରେ ଅଭିନୟ କରିଥିଲେ । ଏହାପରେ ସେ ତରଙ୍ଗ ଟିଭିରେ ପ୍ରସାରିତ ଅନ୍ୟ ଏକ ଧାରାବାହିକ ତେଜସ୍ୱିନୀରେ ରାଜକୁମାରୀ ତେଜସ୍ୱିନୀର ମାଆ ମହାରାଣୀ ଭୂମିକାରେ ଅଭିନୟ କରିଥିଲେ ।
ରାଧାନାଥ ରଥ ଜଣେ ଓଡ଼ିଆ ସାମ୍ବାଦିକ, ସମ୍ପାଦକ,,ସାହିତ୍ୟିକ, ଶିକ୍ଷାବିତ, ରାଜନେତା ଓ ସମାଜସେବୀ ଥିଲେ । ବାଲ୍ୟ ଜୀବନ ରାଧାନାଥ, ୧୮୯୬ ମସିହା ଡିସେମ୍ବର ୬ ତାରିଖରେ କଟକ ଜିଲ୍ଲା ଆଠଗଡ଼ ବ୍ଳକ ଅନ୍ତର୍ଗତ ରାଧାନାଥପୁର ଶାସନରେ ଏକ ଗରିବ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଜଗନ୍ନାଥ ରଥ ଓ ମାତାଙ୍କ ନାମ କମଳୀ ଦେବୀ ଥିଲା । ତାଙ୍କର ପ୍ରାରମ୍ଭିକ ଶିକ୍ଷା, ବାଲେଶ୍ୱରର ଜୁବିଲି ସ୍କୁଲରୁ ଆରମ୍ଭ ହୋଇଥିଲା । ଏହି ବିଦ୍ୟାଳୟରେ ତାଙ୍କ ମାମୁ ଲୋକନାଥ ମହାପାତ୍ର ସଂସ୍କୃତ ପଣ୍ଡିତ ଥିଲେ । ପରେ, ସେ କଟକର ରେଭେନ୍ସା କଲେଜିଏଟ ସ୍କୁଲରେ ପାଠ ପଢ଼ିଥିଲେ । ଏଠାରେ ସେ, ବିଦ୍ୟାଳୟର ପ୍ରଧାନଶିକ୍ଷକ ଡବ୍ଳୁ.ଡବ୍ଳୁ.ହଣ୍ଡରସନ ଓ ପଣ୍ଡିତ ମୃତ୍ୟୁଞ୍ଜୟ ରଥଙ୍କଦ୍ୱାରା ଗଭୀର ଭାବରେ ପ୍ରଭାବିତ ହୋଇଥିଲେ । ୧୯୧୬ ମସିହାରେ ସେ ରେଭେନ୍ସା କଲେଜିଏଟ ସ୍କୁଲରୁ ମାଟ୍ରିକ ପାସ କରିଥିଲେ ଓ ସେହି ବର୍ଷ ସାବିତ୍ରୀ ଦେବୀଙ୍କୁ ବିବାହ କରିଥିଲେ । କର୍ମ ଜୀବନ ରାଧାନାଥ ରଥ, ନିଜ କର୍ମ ଜୀବନ, ସିଂହଭୂମି ଜିଲ୍ଲାର ବନ ବିଭାଗରେ ଏକ କିରାଣୀ ପଦରୁ ଆରମ୍ଭ କରିଥିଲେ । ଉତ୍କଳମଣି ଗୋପବନ୍ଧୁ ଦାସଙ୍କ ଆହ୍ୱାନରେ ପ୍ରେରିତ ହୋଇ,୧୯୧୯ ମସିହାରେ ବନ ବିଭାଗର ଚାକିରି ଛାଡି, ସେ ଗୋପବନ୍ଧୁ ଦାସଙ୍କ ସତ୍ୟବାଦୀ ପ୍ରେସରେ ଯୋଗଦେଇଥିଲେ । ସେଠାରେ ଗୋପବନ୍ଧୁ ଦାସଙ୍କ ନେତୃତ୍ୱରେ ପାକ୍ଷିକ ପତ୍ରିକା ସମାଜର ପ୍ରକାଶନ ଆରମ୍ଭ କରାଯାଇଥିଲା । ଗୋପବନ୍ଧୁ ଦାସ ସମାଜର ସମ୍ପାଦକ ଓ ରାଧାନାଥ ରଥ, ପ୍ରବନ୍ଧକ ଭାବରେ କାର୍ଯ୍ୟ କରୁଥିଲେ । ୧୯୨୮ ମସିହାରେ ଗୋପବନ୍ଧୁ ଦାସଙ୍କ ତିରୋଧାନ ପରେ, ପଣ୍ଡିତ ଲିଙ୍ଗରାଜ ମିଶ୍ର, ସମାଜର ସମ୍ପାଦକ ନିଯୁକ୍ତ ହୋଇଥିଲେ । ୧୯୩୦ ମସିହାରୁ ସମାଜ ଏକ ଦୈନିକ ସମ୍ବାଦପତ୍ର ରୂପେ ପ୍ରକାଶ ପାଇବାକୁ ଲାଗିଲା । ୧୯୪୬ ମସିହାରେ ପଣ୍ଡିତ ଲିଙ୍ଗରାଜ ମିଶ୍ରଙ୍କୁ ଓଡ଼ିଶାର ଶିକ୍ଷାମନ୍ତ୍ରୀ ନିଯୁକ୍ତ କରାଗଲା ଓ ରାଧାନାଥ ରଥ, ସମାଜର ସମ୍ପାଦନା ଦାୟିତ୍ୱ ନେଲେ । ରାଜନୀତିକ ଜୀବନ ୧୯୪୬ ମସିହାରୁ୧୯୭୭ (୧୯୬୨-୭୧ ବ୍ୟତିତ) ପର୍ଯ୍ୟନ୍ତ ସେ କ୍ରମାଗତ ଭାବରେ ଆଠଗଡ଼ ନିର୍ବାଚନ ମଣ୍ଡଳୀରୁ ବିଧାୟକ ଭାବରେ ନିର୍ବାଚିତ ହୋଇଥିଲେ  । ୧୯୫୨ରୁ ୧୯୫୯ ପର୍ଯ୍ୟନ୍ତ ରାଧାନାଥ ରଥ, ଶ୍ରୀ ନବକୃଷ୍ଣ ଚୌଧୁରୀଙ୍କ ମନ୍ତ୍ରୀମଣ୍ଡଳରେ ଅର୍ଥ ଓ ଶିକ୍ଷା ମନ୍ତ୍ରୀ ଭାବରେ ଦାୟିତ୍ୱ ତୁଲାଇଥିଲେ । ୧୯୫୯ ମସିହାରେ ହରେକୃଷ୍ଣ ମହତାବଙ୍କ ମନ୍ତ୍ରୀମଣ୍ଡଳରେ ବନ୍ୟବିଭାଗରେ ମନ୍ତ୍ରୀ ରୁପରେ ଦାୟିତ୍ୱ ଗ୍ରହଣ କରିଥିଲେ । ଏହି ସମୟରେ ସେ ନିଜ ଦକ୍ଷତାର ଦୃଢ଼ ପ୍ରମାଣ ଦେଇଥିଲେ । ୧୯୭୭ ପରେ ସକ୍ରିୟ ରାଜନୀତିରୁ ଦୂରେଇ ରହି, ସେ ନିଜକୁ ସମାଜ ସହ ସଂଶ୍ଳିଷ୍ଠ ରଖିଥିଲେ । ୧୯୪୨ ମସିହାରେ, ଭାରତ ଛାଡ଼ ଆନ୍ଦୋଳନରେ ଯୋଗଦେଇ, ସେ କାରାବରଣ କରିଥିଲେ । ଲାଲା ଲାଜପତ ରାୟଙ୍କଦ୍ୱାରା ପ୍ରତିଷ୍ଠିତ ଲୋକସେବକ ମଣ୍ଡଳର ସେ ଆଜୀବନ ସଭ୍ୟ ଥିଲେ ଓ ଓଡ଼ିଶା ଶାଖାର ମୁଖ୍ୟ ମଧ୍ୟ ରହିଥିଲେ । ସେ, ଭାରତ ସ୍କାଉଟ ଓ ଗାଇଡସର ଓଡ଼ିଶା ଶାଖାର ଅଧ୍ୟକ୍ଷ ମଧ୍ୟ ରହିଥିଲେ । ଏହା ବ୍ୟତିତ, ସେ ଗୋପବନ୍ଧୁ ଦରିଦ୍ର ନାରାୟଣ ସେବାସଂଘ ଓ ହିନ୍ଦ କୁଷ୍ଠ ନିରାକରଣ ସଂଘ ଆଦି ଅନୁଷ୍ଠାନ, ଭାରତ ସେବକ ସମାଜ, ଡିଭାଇନ ଲାଇଫ ସୋସାଇଟି, ରେଡକ୍ରସ, ଭାରତ-ଚିନ ସାଂସ୍କୃତିକ ଅନୁଷ୍ଠାନ, ଭାରତ-ସୋଭିଏତ ବନ୍ଧୁତା ସମାଜ, କଳିଙ୍ଗ ନିପ୍ପନ ବୁଦ୍ଧ ସଂଘ ଇତ୍ୟାଦି ଅନୁଷ୍ଠାନମାନଙ୍କ ସହ ପ୍ରତ୍ୟକ୍ଷ ଭାବରେ ଜଡ଼ିତ ଥିଲେ । ସେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟର ଡେପୁଟି ଡିନ ହିସାବରେ ମଧ୍ୟ କାମ କରିଥିଲେ । ଓଡ଼ିଶାରେ ବନ୍ୟା ଓ ମହାମାରୀ ସମୟରେ ତାଙ୍କର ସମାଜସେବା କାର୍ଯ୍ୟର ନେତୃତ୍ୱ ନେଉଥିଲେ । କବିତା, ଗଳ୍ପ ଓ ଜୀବନୀ ଲେଖନ ମାଧ୍ୟମରେ ରାଧାନାଥ ଓଡ଼ିଆ ସାହିତ୍ୟକୁ ସମୃଦ୍ଧ କରିଛନ୍ତି ।  'ମୋ ଜେଲ ସ୍ମୃତି ଲିପି'  ତାଙ୍କର ଏକ ବହୁ ପଠିତ ପୁସ୍ତକ । ୧୯୯୮ ମସିହା ଫେବୃଆରୀ ମାସ ୧୧ ତାରିଖରେ କଟକରେ ରାଧାନାଥଙ୍କର ତିରୋଧାନ ଘଟିଥିଲା ।
ଆବିରାଟେରୋନ ଆସେଟେଟ, ଅନ୍ୟମାନଙ୍କ ମଧ୍ୟରେ ବ୍ୟବସାୟୀକ ନାମ ଜାଇଟିଗା/ , ଏକ ଔଷଧ ଯାହା ପ୍ରୋଷ୍ଟେଟ କ୍ୟାନସରର ଚିକିତ୍ସା ପାଇଁ ବ୍ୟବହୃତ ହୁଏ  ନିର୍ଦ୍ଦିଷ୍ଟ ଭାବରେ ଏହା ଏକ କର୍ଟିକୋଷ୍ଟିରଏଡ ସହିତ ମେଟାଷ୍ଟାଟିକ କାଷ୍ଟ୍ରେସନ-ପ୍ରତିରୋଧୀ ପ୍ରୋଷ୍ଟେଟ୍ କର୍କଟ   ଏବଂ ମେଟାଷ୍ଟାଟିକ୍ ଉଚ୍ଚ ବିପଦପୂର୍ଣ୍ଣ କାଷ୍ଟ୍ରେସନ୍-ସମ୍ବେଦନଶୀଳ ପ୍ରୋଷ୍ଟେଟ୍ କର୍କଟ   ରୋଗମାନଙ୍କ ପାଇଁ ବ୍ୟବହୃତ ହୁଏ  ମୁଷ୍କ ବା ଟେଷ୍ଟିସ ଅପସାରଣ ପରେ କିମ୍ବା ଗୋନାଡୋଟ୍ରୋପିନ-ରିଲିଜିଙ୍ଗ ହରମୋନ ଆନାଲଗ   ସହିତ ଏହାକୁ ବ୍ୟବହାର କରାଯିବା ଉଚିତ୍  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, ବାନ୍ତି, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଉଚ୍ଚ ରକ୍ତଚାପ, ଫୁଲା, ନିମ୍ନ ରକ୍ତ ପୋଟାସିୟମ୍, ଉଚ୍ଚ ରକ୍ତ ଶର୍କରା, ଗରମ ଫ୍ଲାସ, ତରଳ ଝାଡ଼ା ଏବଂ କାଶ ହୋଇପାରେ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଯକୃତ ବିଫଳତା ଏବଂ ଆଡ୍ରେନୋକର୍ଟିକାଲ୍ ଅଭାବ ହୋଇପାରେ  ଯେଉଁ ପୁରୁଷଙ୍କ ସହଭାଗୀମାନେ ଗର୍ଭବତୀ ହୋଇପାରନ୍ତି, ସେମାନଙ୍କର ଜନ୍ମ ନିୟନ୍ତ୍ରଣକୁ ସୁପାରିଶ କରାଯାଏ  ଆବିରାଟେରୋନ ଆସେଟେଟ ଶରୀରରେ ଆବିରାଟେରୋନରେ ପରିଣତ ହୁଏ  ଆଣ୍ଡ୍ରୋଜେନ ବିଶେଷତଃ ସିୱାଇପି୧୭ଏ୧କୁ ପ୍ରତିରୋଧ କରି ଏହା ଟେଷ୍ଟୋଷ୍ଟେରନ ଉତ୍ପାଦନ କମେଇଦିଏ  ଏହା କରିବାଦ୍ୱାରା ଏହା ପ୍ରୋଷ୍ଟେଟ କର୍କଟରେ ଏହିଭଳି ହରମୋନମାନଙ୍କ ପ୍ରଭାବକୁ ରୋକିଥାଏ  ୧୯୯୫ ମସିହାରେ ପ୍ରଥମେ ଆବିରାଟେରୋନ ଆସେଟେଟକୁ ବର୍ଣ୍ଣନା କରାଯାଇଥିଲା ଏବଂ ୨୦୧୧ରେ ଆମେରିକା ଏବଂ ୟୁରୋପରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଯୁକ୍ତରାଜ୍ୟରେ ୨୦୧୮ ସୁଦ୍ଧା ଏହା ନିମନ୍ତେ ଏନଏଚଏସ ୨,୭୦୦ ପାଉଣ୍ଡ ଖର୍ଚ୍ଚ କରେ  ଯୁକ୍ତରାଷ୍ଟ୍ରରେ ଏହି ରାଶି ୨୦୧୯ ମସିହା ସୁଦ୍ଧା ୩,୩୯୯ ଆମେରିକୀୟ ଡଲାର ଅଟେ। ଏହି ଓଷଧ ସମଗ୍ର ବିଶ୍ୱରେ ବ୍ୟାପକ ଭାବରେ ବିକ୍ରୟ ହୁଏ
ଦୀପକ ଦାସ ଜଣେ ବଙ୍ଗାଳୀ ଓ ଓଡ଼ିଆ ସିନେମା କ୍ୟାମେରାମାନ ଓ ସିନେମାଟୋଗ୍ରାଫର ଥିଲେ । ସେ ୧୯୩୩ ମସିହା ମାର୍ଚ୍ଚ ୧୩ତାରିଖରେ ବଙ୍ଗଳାଦେଶର ମହିମାନସିଂଠାରେ ଜନ୍ମଗ୍ରହଣ କରିଥିଲେ । ବଙ୍ଗଳାଦେଶରେ ସେ ନିଜ ପ୍ରାଥମିକ ଶିକ୍ଷା ସମାପ୍ତ କରି, ୧୯ବର୍ଷ ବୟସରେ ବଙ୍ଗଳା କଥାଚିତ୍ର ଜଗତରେ ଜଣେ କ୍ୟାମେରାମାନ ଓ ସିନେମାଟୋଗ୍ରାଫର ଭାବରେ କାର୍ଯ୍ୟାରମ୍ଭ କରିଥିଲେ । ସେ ପ୍ରାୟ ୪୦ଟି ବଙ୍ଗଳା ଚଳଚ୍ଚିତ୍ର ଓ ବହୁ ଓଡ଼ିଆ ଚଳଚ୍ଚିତ୍ରରେ କାର୍ଯ୍ୟ କରିଛନ୍ତି । ସେ ଓଡ଼ିଆ କଥାଚିତ୍ର ଅଭିନେତ୍ରୀ ଝରଣା ଦାସଙ୍କୁ ୧୯୬୭ମସିହରେ ବିବାହ କରିଥିଲେ । ଦୀପକ ଦାସଙ୍କର ୨୦୧୫ମସିହା ସେପ୍ଟେମ୍ବର ୨୯ତାରିଖରେ ପରଲୋକ ଘଟିଥିଲା । ସେ ପତ୍ନୀ ଝରଣା, ଦୁଇ ପୁଅ ଓ ଗୋଟିଏ ଝିଅକୁ ଛାଡିଯାଇଛନ୍ତି ।
ଫିରୋଜପୁର କ୍ୟାଣ୍ଟୋନମେଣ୍ଟ ଏକ ଭାରତୀୟ ସହର ଅଟେ । ଏହା ପଞ୍ଜାବର ଇରୋଜ୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫିରୋଜପୁର କ୍ୟାଣ୍ଟୋନମେଣ୍ଟ ସହରର ମୋଟ ଜନସଂଖ୍ୟା ୫୭୪୧୮ ଅଟେ । ସେଥି ମଧ୍ୟରୁ ୫୯.୯୦% ଜଣ ପରୁଷ ହୋଇଥିବା ବେଳେ ୪୦.୧୦% ଜଣ ନାରୀ ଅଟନ୍ତି । ଫିରୋଜପୁର କ୍ୟାଣ୍ଟୋନମେଣ୍ଟର ସାକ୍ଷରତା ହାର ୭୫.୩୧% ଅଟେ । ଏହା ଜାତୀୟ ହାରଠାରୁ ୧୦.୪୭% ପ୍ରତିଶତ କମ ଅଟେ । ସେଥିରୁ ୪୮.୦୨% ପ୍ରତିଶତ ପୁରୁଷ ଓ ୨୭.୨୯% ନାରୀ ଅଟନ୍ତି । ୧୧.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ଫିରୋଜପୁର କ୍ୟାଣ୍ଟୋନମେଣ୍ଟର ସରକାରୀ ଭାଷା ଅଟେ ।
ଡୁଭେଲିସିବ  (ଇଂରାଜୀ ଭାଷାରେ ), କୋପିକଟ୍ରା ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା କ୍ରନିକ୍ ଲିମ୍ଫୋସାଇଟିକ ଲିଉକେମିଆ  , ଛୋଟ ଲିମ୍ଫୋସାଇଟିକ ଲିମ୍ଫୋମା   ଏବଂ ଫୋଲିକୁଲାର ଲିମ୍ଫୋମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ଚିକିତ୍ସା ବିଫଳ ହୁଏ ସେତେବେଳେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ସ୍ୱଳ୍ପ ରକ୍ତ କଣିକା, ରାସ, ଥକାପଣ, ଜ୍ୱର, ଯକୃତ ସମସ୍ୟା ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଫୁସଫୁସର ପ୍ରଦାହ, ଅନୁର୍ବରତା ଏବଂ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ପିଆଇ୩କେଓ ଏବଂ ପିଆଇ୩କେୱାଇର  ( 3 ଏବଂ 3 ) ଏକ ଦ୍ୱୈତ ପ୍ରତିବନ୍ଧକ  । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡୁଭେଲିସିବ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୪ ସପ୍ତାହର ଚିକିତ୍ସା ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୧୭,୨୦୦ ଡଲାର ଥିଲା ।
ଜଗନ୍ନାଥ କୁଅଁର, ଜଣେ ଓଡ଼ିଆ ମର୍ଦ୍ଦଳ ବାଦକ ଓ ଗୁରୁ । ସେ ଆକାଶବାଣୀର ଜଣେ ଏ ଗ୍ରେଡ଼ ଶିଳ୍ପୀ । ଓଡ଼ିଶୀ ତାଳବାଦ୍ୟର ପ୍ରଥମ ପୁସ୍ତକ  "ମର୍ଦ୍ଦଳ ବିଜ୍ଞାନ"  ତାଙ୍କଦ୍ୱାରା ରଚିତ । ସେ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟରେ ପିଜି କାଉନସିଲର ଅଧ୍ୟକ୍ଷ ଭାବରେ କାର୍ଯ୍ୟ କରିଛନ୍ତି । ପତ୍ନୀ ମହାପାତ୍ର ମିନତି ଭଞ୍ଜଙ୍କ ସହ ମିଶି, ଜଗନ୍ନାଥ କୁଅଁର ପ୍ରତିବର୍ଷ  "ନାଦ ବ୍ରହ୍ମ ସଙ୍ଗୀତ ମହୋତ୍ସବ"  ନାମକ ଏକ ସଂଗୀତ ଭିତ୍ତିକ କାର୍ଯ୍ୟକ୍ରମ ପ୍ରସ୍ତୁତ କରନ୍ତି ।
ଅବଧୀ ହିନ୍ଦୀ ଭାଷାର ଏକ ଉପଭାଷା । ଉତ୍ତର ପ୍ରଦେଶର ଲକ୍ଷ୍ନୌ, ହରଦୋଇ ,ସୀତାପୁର, ଫୈଜାବାଦ, ପ୍ରତାପଗଢ, ସୁଲତାନପୁର, ଫତେପୁର, ମିର୍ଜାପୁର, ଜୌନପୁର ଆଦି ଜିଲ୍ଲାରେ ବୋଲାଯାଏ । ଇତିହାସ ଅବଧ ଶବ୍ଦର ବ୍ୟୁତ୍ପତି ଅଯୋଧ୍ୟାରୁ ହୋଇଛି । ଅବଧୀ ଭାଷାରେ ପ୍ରାୟ ୬ କୋଟି ଲୋକ କଥା ହୁଅନ୍ତି ଏବଂଭାରତ ବ୍ୟତୀତ ନେପାଳ ଏବଂ ମରିସସରେ ମଧ୍ୟ ଏହି ଭାଷାକୁ ଅନେକଲୋକ ବୋଲନ୍ତି । ତୁଳସୀ ଦାସ କୃତ ରାମଚରିତ ମାନସ ଏହିଭାଷାରେ ଲେଖାଯାଇଛି । ଅବଧକୁ ପୂର୍ବେ କୋସଳ କୁହାଯାଉଥିଲା । ଅବଧୀ ଭାଷାକୁ କିଛି ଲୋକ ବୈସବାଡୀ ମଧ୍ୟ କୁହନ୍ତି କିନ୍ତୁ ବୈସବାଡୀ ଅବଧୀର ଏକ ଶାଖା ଏବଂ ଏହାର ଶବ୍ଦ ଅବଧୀ ଶବ୍ଦଠାରୁ ସାମାନ୍ୟ ଭିନ୍ନ । ଯେମିତି ଓଡ଼ିଆ ଏବଂ ସମ୍ବଲପୁରୀ ଭାଷାରେ ସାମାନ୍ୟ ପ୍ରଭେଦ ଦେଖାଯାଏ । ବୈସବାଡୀ ଭାଷା ପ୍ରାୟତଃ ଓନ୍ନାଓ,ଲକ୍ଷ୍ନୌ, ରାୟବରେଲୀ ଏବଂ ଫତେପୁର ଆଦି ଜିଲ୍ଲା ଗୁଡିକରେ ବୋଲାଯାଏ । ରାମଚରିତମାନସ ବ୍ୟତିତ ମଲ୍ଲିକ୍ ମୁହମ୍ମଦ ଜାୟସୀଙ୍କଦ୍ୱାରା ରଚିତ ପଦ୍ମାବତ୍ ଅବଧୀ ଭାଷାର ଅନ୍ୟତମ କାଳଜୟୀ କୃତୀ । ଭାଷାବିଦମାନଙ୍କ ମତରେ ଅବଧୀ ଭାଷାର ଉତ୍ପତ୍ତି ମଧ୍ୟ ମାଗଧୀରୁ ହୋଇଛି। ସମ୍ଭବତ ଏଥିପାଇଁ ଏହାର କିଛି ଶବ୍ଦ ପାଲୀ ଏବଂ ଓଡ଼ିଆ ଶବ୍ଦ ସହ ସାମଞ୍ଜସ୍ୟ ପରିଲକ୍ଷିତ ହୁଏ । ଅବଧୀଭାଷାର ଲେଖକ କବିମାନଙ୍କ ମଧ୍ୟରେ ରମଇକାକା , ବଂଶୀଧର ଶୁକ୍ଳ, ଦ୍ୱାରିକା ପ୍ରସାଦ୍ ମିଶ୍ର, ପ୍ରତାପନାରାୟଣ ମିଶ୍ର, ସୂର୍ଯ୍ୟକାନ୍ତ ତ୍ରିପାଠୀ ,ପଂ ମହାବୀର ପ୍ରସାଦ ଦ୍ୱିବେଦୀ, ଆଚାର୍ଯ୍ୟ ରାମଚନ୍ଦ୍ର, ଶୁକ୍ଳ କୁବଂର ନାରାୟଣ ଆଦି ଅନ୍ତରରାଷ୍ଟ୍ରିୟ ଖ୍ୟାତି ଲାଭ କରିଛନ୍ତି ।
ସାଣ୍ଡି, ଉତ୍ତର ପ୍ରଦେଶ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ହର୍ଦୋଇ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଣ୍ଡି, ଉତ୍ତର ପ୍ରଦେଶ ୨୭.୨୮୮୪ ଉତ୍ତର ଅକ୍ଷାଂଶ ଓ ୭୯.୯୫୨୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଣ୍ଡି, ଉତ୍ତର ପ୍ରଦେଶ ସହରର ମୋଟ ଜନସଂଖ୍ୟା ୨୩୨୩୩ ଅଟେ । ସେଥି ମଧ୍ୟରୁ ୫୩.୭୬% ଜଣ ପରୁଷ ହୋଇଥିବା ବେଳେ ୪୬.୨୪% ଜଣ ନାରୀ ଅଟନ୍ତି । ସାଣ୍ଡି, ଉତ୍ତର ପ୍ରଦେଶର ସାକ୍ଷରତା ହାର ୪୯.୧୭% ଅଟେ । ଏହା ଜାତୀୟ ହାରଠାରୁ ୧୫.୬୭% ପ୍ରତିଶତ କମ ଅଟେ । ସେଥିରୁ ୩୦.୨୨% ପ୍ରତିଶତ ପୁରୁଷ ଓ ୧୮.୯୬% ନାରୀ ଅଟନ୍ତି । ୧୭.୨୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଣ୍ଡି, ଉତ୍ତର ପ୍ରଦେଶର ସରକାରୀ ଭାଷା ଅଟେ ।
ଜଗମୋହନ ବା ଜଗ ମୋହନ ହିନ୍ଦୁ ମନ୍ଦିର ସ୍ଥାପତ୍ୟ ଶୈଳୀରେ ଏକ ସମାବେଶ ପ୍ରକୋଷ୍ଠକୁ କୁହାଯାଇଥାଏ । ଏହି ନିର୍ମାଣ ଶୈଳୀ ମୁଖ୍ଯତଃଓଡ଼ିଆ ମନ୍ଦିର ନିର୍ମାଣ ଶୈଳୀରେ ବ୍ୟବହୃତ ହେଇଥାଏ । ଏହା ମନ୍ଦିର ପରିସରର ମୁଖ୍ୟ ଦ୍ୱାର ଓ ଗର୍ଭଗୃହ ବା ମନ୍ଦିରର ଆସ୍ଥାନ ମଧ୍ୟ ଭାଗରେ ରହିଥାଏ ।ଏହା ଉତ୍ତର ଭାରତର ନାଗରା ମନ୍ଦିର ସ୍ଥାପତ୍ୟ ଶୈଳୀରେ ମଧ୍ୟ ଦେଖାଯାଇଥାଏ । ଦକ୍ଷିଣ ଭାରତ ରେ ସମାବେଶ ଆସ୍ଥାନ ପ୍ରକୋଷ୍ଠ ଗୁଡିକୁ  " ମଣ୍ଡପ "  କୁହାଯାଇଥାଏ ଓ ସାଧାରଣତଃ ସେଥିରେ ସ୍ତମ୍ଭଗୁଡ଼ିକ ରହିଥାଏ । ଜଗମୋହନର ନିର୍ମାଣ ଶୈଳୀ ମନ୍ଦିରର ଗର୍ଭ ଗୃହ ପରି ଏହା ମଧ୍ୟ ଚତୁର୍ଭୁଜାକାର ବା ବର୍ତୁଳାକାର ଆକାରର ଚଟାଣ ଉପରେ ନିର୍ମିତ ହେଇଥାଏ । ତେବେ ଅନେକ ଦେବୀ ମନ୍ଦିରରେ ଜଗମୋହନଗୁଡ଼ିକ ଆୟତ୍ତକାର ବା ତ୍ରିଭୁଜାକାର ହିସାବରେ ନିର୍ମାଣ କରାଯାଇଥାଏ । ଉଦାହରଣ ସ୍ୱରୂପ ଓଡ଼ିଶାର ପୁରୀ ସହର ଚଉରାଶି ଠାରେରେ ଥିବା ବରାହୀ ଦେଉଳକୁ ନିରୀକ୍ଷ୍ୟଣ କରାଯାଇପାରେ । ମନ୍ଦିର ସ୍ଥାପତ୍ୟ ଶୈଳୀ ଅନୁସାରେ ଅନେକ କ୍ଷେତ୍ରରେ ଗର୍ଭଗୃହରେ ଝରକା ନ ଥାଏ ଓ ତାହା ଭିତରେ ସାଧାରଣତଃ ସ୍ୱଳ୍ପ ଆଲୋକ ଉପସ୍ଥିତ ଥାଏ । କିନ୍ତୁ ଜଗମୋହନ ଗୃହରେ ପର୍ଯ୍ୟାପ୍ତ ଝରକା ଓ ଆଲୋକର ପ୍ରବେଶ ରହି , ତାହାର କାନ୍ଥ ଗୁଡିକରେ ଖୋଦିତ ବା ଚିତ୍ରିତ ଦେବା ଦେବୀ ଓ ଅନ୍ୟ ହିନ୍ଦୁ ଧର୍ମ ସମ୍ବନ୍ଧିତ ଚିତ୍ର ବା ମୂର୍ତି ସବୁ ରହିଥାଏ । କେତେକ ସ୍ଥାନରେ ଉଜ୍ଜଳ ରଙ୍ଗରେ ପୌରଣିକ କଥା ସମ୍ବନ୍ଧିତ ଅଙ୍କିତ ଚିତ୍ର ରହିଥାଏ । କେତେକ ମନ୍ଦିର ନିର୍ମାଣ ଶୈଳୀରେ ଜଗମୋହନର ଛାତକୁ ସ୍ତୁପାକାର କରାଯାଇ ଭିତର ଚ୍ଛାତରେ ମଧ୍ୟ ଅଳଙ୍କୃତ ଖୋଦନ ଚିତ୍ର ବା ଅଙ୍କିତ ଚିତ୍ର ସ୍ଥାନ ପାଇ ମନ୍ଦିରର ଶୋଭା ବର୍ଦ୍ଧନ କରିଥାଏ । ପୁରୀ ଜଗନ୍ନାଥ ମନ୍ଦିରର ଜଗମୋହନ ପୁରୀ ଶ୍ରୀମନ୍ଦିରର ଜଗମୋହନକୁ ମୁଖଶାଳା ମଧ୍ୟ କୁହାଯାଇଥାଏ । ଏହା ଏକ  " ପିଢା "  ଦେଉଳ ଶୈଳୀରେ ନିର୍ମିତ ହେଇଥିଲା । ଏଥିରେ ପିରାମିଡ ଆକୃତିର ଛାତ ରହିଛି । ଏହା ଏକ ପୀଠ ବା ମୂଳଦୁଆ ଚଟାଣ ଉପରେ ରହିଛି । ଜଗମୋହନର କାନ୍ଥରେ ଖୋଦନ କରାଯାଇଥିବା ମୂର୍ତି ସବୁ ପ୍ରାଚୀନ କଳାରେ ରହିଥିଲେ ମଧ୍ୟ ତାହା ପରେ ମରାମତି ସମୟରେ ଲୁପ୍ତ ହେଇଯାଇଥିଲା । ଜଗମୋହନର ଛାତ ୪ଟି ବର୍ଗାକାର ସ୍ତମ୍ଭ ଉପରେ ରହି ଏଠାରୁ ଦକ୍ଷିଣ ଓ ନାଟ୍ଯ ମନ୍ଦିର ଆଡକୁ ଦୁଇଟି ବାଟ ରହିଛି । ଏଠାରେ ନାଟମନ୍ଦିରକୁ ମୁଖ୍ୟ ଦ୍ୱାର ଭାବରେ କୁହାଯାଏ । ଜଗମୋହନର ମୁଖ୍ୟ ଦ୍ୱାରକୁ ଜୟ- ବିଜୟ ଦ୍ୱାର କୁହାଯାଇଥାଏ । କୋଣାର୍କ ସୂର୍ଯ୍ୟ ମନ୍ଦିରର ଜଗମୋହନ , ମନ୍ଦିରର ମୁଖ୍ୟ ଶିଖର ଭାଙ୍ଗି ଗଲା ପରେ , ନିଜେ ଏକ ମୁଖ୍ୟ ମନ୍ଦିର ପରି ପ୍ରତ୍ୟୟମାନ ହେଇଥାଏ ।
ହାଇପରଅସମୋଲାର ହାଇପରଗ୍ଲାଇସେମିକ ଷ୍ଟେଟ ବା ଏଚଏଚଏସ  ( ବା ) ବେମାରୀ ମଧୁମେହ ରୋଗର ଏକ ଜଟିଳ ଅବସ୍ଥା ଯେଉଁଥିରେ ଅତ୍ୟଧିକ ରକ୍ତ ଶର୍କରା ହେବା ଫଳରେ ଉଲ୍ଲେଖନୀୟ କିଟୋଏସିଡୋସିସ   ନଥାଇ ଅଧିକ ଅସମୋଲାରିଟି   ହୋଇଯାଏ  । ଲକ୍ଷଣ ମଧ୍ୟରେ ନିର୍ଜଳନ   ଚିହ୍ନ, ପରବର୍ତ୍ତିତ ଚୈତନ୍ୟ  , ଦୁର୍ବଳତା, ଦୃଷ୍ଟି ସମସ୍ୟା ଓ ଗୋଡ଼ କ୍ରାମ୍ପ   ହୋଇପାରେ । ଆରମ୍ଭ ହେବାକୁ କିଛି ଦିନ ବା ସପ୍ତାହ ଲାଗିଯାଏ । ରୋଗ ଜଟିଳ ହେଲେ ଡିସସେମିନେଟେଡ କୋଆଗୁଲୋପାଥି  , ମେସେଣ୍ଟେରିକ ଧମନୀ ଅବରୋଧ  , ରାବଡୋମାୟୋଲାଇସିସ ଓ ବାତ ଆଦି ବେମାରୀ ଦେଖାଯାଏ । ମଧୁମେହ ଟାଇପ ୨ ରୋଗରେ ଏହି ଏଚଏଚଏସ ସଙ୍କଟ ରହେ । କ୍ୱଚିତ ମଧୁମେହ ଟାଇପ ୧ରେ ବା ପୂର୍ବ ମଧୁମେହ ଇତିହାସ ନଥାଇ ଏହି ରୋଗ ହୋଇପାରେ । ସଂକ୍ରମଣ  , ଷ୍ଟ୍ରୋକ, ବଡ଼ ଆଘାତ  , କେତେକ ଔଷଧ, ହୃଦ୍‌ଘାତ ଇତ୍ୟାଦି ରୋଗରେ ଏହି ସଙ୍କଟ ଟ୍ରିଗର ହୋଇଯାଏ । ରକ୍ତ ପରୀକ୍ଷାରେ ଶର୍କରା ପରିମାଣ ୩୦ମି:ମୋଲ ବା ୬୦୦ମି:ଗ୍ରା/ଡେଲିରୁ ଅଧିକ, ଅସମୋଲାରଟି ୩୨୦ଏମଓଏସଏମ/କେଜି ଓ ପିଏଚ   ୭.୩ରୁ ଅଧିକ ହେଲେ ଏହି ରୋଗ ନିର୍ଣ୍ଣୟ କରାଯାଏ । ଚିକିତ୍ସା ପ୍ରାରମ୍ଭରେ ନିର୍ଜଳନ ନିମନ୍ତେ ଶିରାଭ୍ୟନ୍ତର ତରଳ ପଦାର୍ଥ  , କିଟୋନ   ପରିମାଣ ଅଧିକ ଥିଲେ ଶିରାଭ୍ୟନ୍ତର ଇନସୁଲିନ  , ରକ୍ତ ଜମାଟ ହେବାକୁ ବନ୍ଦ କରିବା ନିମନ୍ତେ ଲୋ ମଲିକୁଲାର ହେପାରିନ   ଓ ସଂକ୍ରମଣ ଥିଲେ ଆଣ୍ଟିବାୟୋଟିକ   ଦିଆଯାଏ । ରକ୍ତ ଶର୍କରା ଧୀରେ କମେଇବାକୁ ଲକ୍ଷ ରଖାଯାଇଥାଏ । ସମସ୍ୟା ସମାଧନ କରିବା ସମୟରେ ପୋଟାସିଅମ   ପୁନର୍ଭରଣ ଅନେକ ସମୟରେ ଆବଶ୍ୟକ ହୁଏ । ମଧୁମେହ ପାଦ ଘାଆ   ନହେବା ନିମନ୍ତେ ଯତ୍ନ ନେବା ଆବଶ୍ୟକ । କିଛି ଦିନର ଚିକିତ୍ସାରେ ରୋଗୀ ସ୍ୱାଭାବିକ ଅବସ୍ଥାକୁ ଫେରିଆସେ । ଏହା ଏକ ସାଧାରଣ ଜଟିଳତା ହେଲେ ମଧ୍ୟ ଏହା କେତେ ହାରରେ ହୁଏ ତାହା ଅଜ୍ଞାତ ଅଛି । ସାଧାରଣତଃ ବୟସ୍କ ଲୋକମାନେ ଅଧିକ ଆକ୍ରାନ୍ତ ହୁଅନ୍ତି । ମୃତ୍ୟୁ ସଙ୍କଟର ହାର ପ୍ରାୟ ୧୫% । ଏହି ଅବସ୍ଥା ବିଷୟରେ ପ୍ରଥମେ ସନ ୧୮୮୦ରେ ବର୍ଣ୍ଣନା କରାଯାଇଥିଲା ।
ପୁଙ୍ଗାନୁର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଆନ୍ଧ୍ର ପ୍ରଦେଶର ଚିତ୍ତୋଓର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁଙ୍ଗାନୁର ସହରର ମୋଟ ଜନସଂଖ୍ୟା ୪୪୩୨୦ ଅଟେ । ସେଥି ମଧ୍ୟରୁ ୫୦.୧୭% ଜଣ ପରୁଷ ହୋଇଥିବା ବେଳେ ୪୯.୮୩% ଜଣ ନାରୀ ଅଟନ୍ତି । ପୁଙ୍ଗାନୁରର ସାକ୍ଷରତା ହାର ୬୩.୮୬% ଅଟେ । ଏହା ଜାତୀୟ ହାରଠାରୁ ୦.୯୮% ପ୍ରତିଶତ ଅଧିକ ଅଟେ । ସେଥିରୁ ୩୫.୮୭% ପ୍ରତିଶତ ପୁରୁଷ ଓ ୨୭.୯୯% ନାରୀ ଅଟନ୍ତି । ୧୨.୨୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପୁଙ୍ଗାନୁରର ସରକାରୀ ଭାଷା ଅଟେ ।
ବଲ୍ଲୀଗଭୀ  କନ୍ନଡ଼:         ଭାରତୀୟତା ରାଜ୍ୟ କର୍ଣାଟକର ଶିବମୋଗ୍ଗା ଜିଲ୍ଲାର ଶିକରିପୁରା ତାଲୁକର ଏକ ସହର । ଏହାର ପ୍ରାଚୀନ ନାମ ଦକ୍ଷିଣ କେଦାର , ଭିଲ୍ଲୀଗ୍ରାମ ଥିଲା । ଏହା ଏକ ପ୍ରାଚୀନ ସଂସ୍କୃତି ଓ ଏଇତିହ ସ୍ଥଳ । ଏଠାରେ ଅନେକ ପୁରାତନ ଭାସ୍କର୍ଜ୍ୟ ରହିଛି । ଏହା ବୀର ଶୈବ ସନ୍ଥ ଆଲ୍ଲାମା ପ୍ରଭୁଙ୍କ ଜନ୍ମସ୍ଥାନ । ବଚନ କବି ଅକ୍କା ମହାଦେବୀ ଏହି ସ୍ଥାନସହ ସମ୍ପୃକ୍ତ ଥିଲେ । . ସେ ଆଲ୍ଲାମ୍ମା ପ୍ରଭଯୁ ଓ ବାସଭନ୍ନଙ୍କ ସହ ମିଶି ବୀର ଶୈବ ସଂଗଠନକୁ ଆଗେଇ ନେଇଥିଲେ । ବଲ୍ଲଗଭୀଠାରେ ହୋୟଶାଳାରର ରାଣୀ ଶନତଲା ଦେବୀ ମଧ୍ୟ ଜନ୍ମ ଗ୍ରହଣ କରିଥିଲେ । ହୋୟଶାଳା ଅଞ୍ଚଳର ଅନେକ ପ୍ରସିଦ୍ଧ ଭାସ୍କର୍ଜୀ ଶିଳ୍ପୀ ଏହି ଅଞ୍ଚଳରୁ ହିଁ ଜନ୍ମ ଗ୍ରହଣ କରି ଥିଲେ । ଏଠାରେ ଥିବା 11 ଶ ଶତାବ୍ଦୀର ମନ୍ଦିର କେଦାରେଶ୍ୱର ମନ୍ଦିର ସହ ତ୍ରିପୁରଣତକେଶ୍ୱର ମନ୍ଦିର ପର୍ଯ୍ୟଟନ ପାଇଁ ଉତ୍ତମ ସ୍ଥଳୀ ଭାବରେ ରହିଛି । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ଏହା ଅସୁର ରାଜାଙ୍କ ରାଜଧାନୀ ଥିଲା । ପାଣ୍ଡବମାନେ ବନବାସ ସମୟର ଏଠାକୁ ଆସି ଆରବନ୍ୟାରେ ପାଞ୍ଚଟି ଲିଙ୍ଗା ସ୍ଥାପନ କରି ଶିବ ଉପାସନା କରିଥିଲେ । ତାହା ପରେ ପଞ୍ଚଲିଙ୍ଗେଶ୍ୱର ନାମରେ ଏକ ମନ୍ଦିର ହେଇ ରହିଲା । 685 ମସିହାର ସିଲାଲେଖରେ ବଲ୍ଲଗଭୀର ନାମ ଚାଲୁକ୍ୟ ଲିପିରେ ଲିଖିତ ରହିଛି । ସୁବର୍ଣ୍ଣ ଯୁଗ 10 ମରୁ 12 ଶ ଶତାବ୍ଦୀ ଯାଏ ବଲ୍ଲଗଭୀର ସୁବର୍ଣ୍ଣ ଯୁଗ କୁହାଯାଇଥାଏ । ସେତେବେଳେ ପଶ୍ଚିମ ଚାଲୁକ୍ୟ ବଂଶର ଶାସନ ଚଳୁଥିଲା । .ଏହି ସମୟରେ ବଲ୍ଲଗଭୀ ଏକ ସମ୍ବରୁଧ ଅଞ୍ଚଳ ଭାବରେ ଥିଲା । ମନ୍ଦିର , ମଠ ବିଦ୍ୟାପୀଠ , ଏପରିକି ଏକ ପ୍ରାଚୀନ ବିଶ୍ୱବିଦ୍ୟାଳୟ ଏଠାରେ ଥିଲା । ସହରରେ ସେ ସମୟରେ 60ଟି ମଠ ଥିଲା ଓ 60,000 ଅଧିବାସୀ ରହୁଥିଲେ । . ଏହି ଅଞ୍ଚଳରୁ ପ୍ରତ୍ନତତ୍ତ୍ୱ ବିଭାଗ କଦମ୍ବ ଲିପିରେ ସିଲାଲେଖା ଉଦ୍ଧାର କରିଛନ୍ତି ।
ମର୍କତ କେଶରୀ  (ଭୀମରଥ ଦ୍ୱିତୀୟ ମହାଭାବଗୁପ୍ତ ନାମରେ ମଧ୍ୟ ଜଣା) ଉତ୍କଳର କେଶରୀ ବଂଶର ଜଣେ ମହାରାଜା ଥିଲେ  । ମାଦଳା ପାଞ୍ଜିରେ ଉଲ୍ଲେଖ ରହିଛି ଯେ ସେ କଟକ ସହରକୁ ବନ୍ୟା ଦାଉରୁ ବଞ୍ଚାଇବା ନିମନ୍ତେ ୧୦୦୬ ଖ୍ରୀଷ୍ଟାବ୍ଦରେ କାଠଯୋଡ଼ି ପଥରବନ୍ଧ ନିର୍ମାଣ କରାଇଥିଲେ । ସେ ୮ ବର୍ଷ ଧରି ଉତ୍କଳରେ ଶାସନ କରିଥିଲେ । ଜୀବନୀ ପାରିବାରିକ ଜୀବନ ମର୍କତ କେଶରୀ, ସୂର୍ଯ୍ୟ ବଂଶର ମହାରାଜା ନୃପ କେଶରୀଙ୍କ ପୁତ୍ର ଥିଲେ ।
ମରୁନ୍ଦୀଶ୍ୱରର ମନ୍ଦିର ବା ଔଷଧୀଶ୍ୱର ମନ୍ଦିର ଏକ ହିନ୍ଦୁ ମନ୍ଦିର ଯାହା ଶିବଙ୍କୁ ସମର୍ପିତ ହୋଇଛି । ଏଠାରେ ଶିବ ଲିଙ୍ଗ ମରୁନ୍ଦୀଶ୍ୱରର ଭାବରେ ପୂଜା ପାଆନ୍ତି । ତାଙ୍କ ପତ୍ନୀ ସତୀଙ୍କୁ ଏଠାରେ ଅଞ୍ଜନାକ୍ଷୀ ଭାବରେ ବର୍ଣ୍ଣନା କରାଯାଏ । ତାମିଲ ଶୈବ ନୟନାରସ ସୁନ୍ଦରର ନାମ ୭ମ ଶତାବ୍ଦୀର ଏହି ମନ୍ଦିର ସାଥିରେ ଜଡ଼ିତ ଅଛି । ଏହି ମନ୍ଦିରକୁ ଯାଆଁଳା ଭାବରେ ନିଆଯାଏ ଓ ସାଥିରେ କଚବେଶ୍ୱରର ମନ୍ଦିର ଅଛି । ବିଷ୍ଣୁ ଏଠାରେ କଚ୍ଛପ ଅବତାର ନିମନ୍ତେ ଶିବଙ୍କୁ ତପସ୍ୟା କରିଥିଲେ । ମନ୍ଦିର ପରିସର ଏକ ଏକର ଜାଗା ଉପରେ ଅଛି ଓ ଗ୍ରାନାଇଟ ପଥର କାନ୍ଥଦ୍ୱାରା ଆବଦ୍ଧ ହୋଇଛି । ମନ୍ଦିର ପରିସରରେ ଅନେକ ଛୋଟ ମନ୍ଦିର ଅଛି କିନ୍ତୁ ମରୁନ୍ଦୀଶ୍ୱରର ଓ ତାଙ୍କ ପତ୍ନୀ ଇରୁଲନୀକି ଏଠାରେ ମୁଖ୍ୟ ଠାକୁର । ସକାଳ ଛଅଟାରୁ ସନ୍ଧ୍ୟା ୮.୩୦ ପର୍ଯ୍ୟନ୍ତ ପ୍ରତ୍ୟହ ଏଠାରେ ତିନି ପ୍ରକାର ବିଭିନ୍ନ ପ୍ରକାର ପୂଜା ହୁଏ ଓ ମନ୍ଦିର କାଲେଣ୍ଡର ଅନୁସାରେ ଚାରୋଟି ପର୍ବ ପାଳନ କରାଯାଏ । ମାଘ ମାସରେ  (ଫେବ୍ରୁଆରୀରୁ ମାର୍ଚ୍ଚ ମଧ୍ୟରେ) ସର୍ବାଧିକ ମହତ୍ତ୍ୱପୂର୍ଣ୍ଣ ବ୍ରହ୍ମୋତ୍ସବମ ଉତ୍ସବ ପାଳନ କରାଯାଏ  । ଚୋଳ ବଂଶର ରାଜାମାନେ ମୂଳ ମନ୍ଦିର ତୋଳେଇବାର ବିଶ୍ୱାସ କରାଯାଏ । ଏବେକାର ମନ୍ଦିର ଷୋଡଶ ଶତାବ୍ଦୀରେ ତିଆରି ହୋଇଥିଲା । ଅଧୁନା ଏହି ମନ୍ଦିରର ରକ୍ଷଣାବେକ୍ଷଣ ତାମିଳନାଡ଼ୁ ସରକାରର  ହିନ୍ଦୁ ରେଲିଯିଅସ ଆଣ୍ଡ ଚାରିଟେବଲ ସଂସ୍ଥା  ଉପରେ ନ୍ୟସ୍ତ ହୋଇଛି । କିମ୍ବଦନ୍ତୀ ଓ ଇତିହାସ ହିନ୍ଦୁ କିମ୍ବଦନ୍ତୀ ଅନୁସାରେ ସତୀଙ୍କର ଚର୍ମ ଅଞ୍ଜନାକ୍ଷୀ ନାମରେ ରୁଦ୍ରଗିରି ଉପରେ ପଡ଼ିଥିଲା ଓ ସେହିଠାରେ ମନ୍ଦିର ତିଆରି ହୋଇଛି । ସତୀ ଚର୍ମ ସେଠାରେ ଭୂମି ଉପରେ ପଡ଼ି ଏକ ଓଷଧରେ ପରିଣତ ହୋଇଥିଲା । ଅଞ୍ଜନାକ୍ଷୀ ଅର୍ଥ ଅନ୍ଧକାର ବିନାଶକାରୀ । ସତୀଙ୍କର ଚର୍ମ ପର୍ବତ ଉପରେ ପଡିଲା ବେଳେ ଏକ ଅଗ୍ନି ସ୍ଫୁଲିଙ୍ଗ ଜାତ ହୋଇଥିଲା । ଅନ୍ୟ ଏକ କିମ୍ବଦନ୍ତୀ ଅନୁସାରେ ଅନ୍ଧକାର ମଧ୍ୟରେ ବ୍ରହ୍ମା ଓ ବିଷ୍ଣୁ ତାଙ୍କର ହଜିଥିବା ଅସ୍ତ୍ର ଖୋଜିବାକୁ ସତୀ ଆଲୋକ ପ୍ରଦାନ କରିଥିଲେ । ଏହି ସ୍ଥାନରେ ଶିବଙ୍କୁ ଆରାଧନା କରି ଇନ୍ଦ୍ର ରୋଗମୁକ୍ତ ହୋଇଥିଲେ ଶିବଙ୍କ ଅନୁରୋଧରେ ଅଶ୍ୱିନୀକୁମାର ଦେବତାମାନଙ୍କର ଚିକିତ୍ସା କରିଥିଲେ । ଏକଦା ପ୍ଲେଗ ରୋଗ ହୋଇଥିଲା ବେଳେ ଲୋକମାନଙ୍କୁ ପର୍ବତରୁ ଅଳ୍ପ କାଦୁଅ ଖାଇବାକୁ ପରାମର୍ଶ ଦେଲେ ଓ ସେଥିରେ ରୋଗ ଭଲ ହୋଇଗଲା ।  ମରୁନ୍ଦୁ  ଶବ୍ଦର ଅର୍ଥ ଓଷଧ ଓ ଏହି ଔଷଧ ଦେଇ ଲୋକଙ୍କୁ ଭଲ କରେଇଥିବାରୁ ଶିବଙ୍କ ନାମ ମରୁନ୍ଦୀଶ୍ୱରର ହୋଇଥିଲା । ମନ୍ଦିର ବିଷୟରେ ଲିଖିତ ତଥ୍ୟ ୧୦ମ ଶତାବ୍ଦୀରୁ ଥିଲେ ମଧ୍ୟ ୮ମ ଶତାବ୍ଦୀରୁ ଥିବା କଥା ଶୈବ ନୟନାର ସୁନ୍ଦରର ସମୟରେ ମନ୍ଦିର ଥିବା ଦାବି କରନ୍ତି । ମନ୍ଦିରର ଖ୍ୟାତି ସୁନ୍ଦରର ଯୋଗୁ ବୃଦ୍ଧି ହୋଇଥିଲା । ଏକା ଗ୍ରାମରେ ଥିବା କଚବେଶ୍ୱରର ମନ୍ଦିର ସହିତ ଏହି ମନ୍ଦିରକୁ ଯୁଗ୍ମ ମନ୍ଦିର ଆଖ୍ୟା ଦିଆଯାଏ । ଚୋଳ ବଂଶର ରାଜାମାନେ ମୂଳ ମନ୍ଦିର ତୋଳେଇବାର ବିଶ୍ୱାସ କରାଯାଏ । ଏବେକାର ମନ୍ଦିର ଷୋଡଶ ଶତାବ୍ଦୀରେ ତିଆରି ହୋଇଥିଲା । ଅଧୁନା ଏହି ମନ୍ଦିରର ରକ୍ଷଣାବେକ୍ଷଣ ତାମିଳନାଡ଼ୁ ସରକାରର  ହିନ୍ଦୁ ରେଲିଯିଅସ ଆଣ୍ଡ ଚାରିଟେବଲ ସଂସ୍ଥା  ଉପରେ ନ୍ୟସ୍ତ ହୋଇଛି । ସ୍ଥାପତ୍ୟ କାଞ୍ଚିପୁରମ ଜିଲ୍ଲାର ତିରୁକଚୁର ଗ୍ରାମରେ ଏହି ମନ୍ଦିର ନିର୍ମାଣ ହୋଇଛି । ସେଠାରେ ଏକ ଗମ୍ବୁଜ ଅଛି ଓ ସମସ୍ତ ମନ୍ଦିର ଏକ ଗ୍ରାନାଇଟ କାନ୍ଥଦ୍ୱାରା ପରିବେଷ୍ଟିତ ହୋଇଛି । କେନ୍ଦ୍ରରେ ଥିବା ମନ୍ଦିରରେ ଶିବଲିଙ୍ଗ ଅଛି । ମୂଳ ମନ୍ଦିର ଚାରିପାଖରେ ବିନାୟକ, ମୁରୁଗାନ, ନବଗ୍ରହ, ଚନଡେକେଶ୍ୱର ଓ ଦୁର୍ଗାଙ୍କର ମନ୍ଦିର ରହିଛି । ପଶ୍ଚିମ ଦିଗରେ ସୁନ୍ଦରରଙ୍କୁ ଶିବ ଖାଦ୍ୟ ଦେଉଥିବା ମୂର୍ତ୍ତି ଅଛି । ଚାରି ମୁଣ୍ଡ ଥିବା ଚଣ୍ଡେଶଙ୍କ ମୂର୍ତ୍ତି ଅଛି । ଅଧୁନା ଏହି ମନ୍ଦିରର ରକ୍ଷଣାବେକ୍ଷଣ ତାମିଳନାଡ଼ୁ ସରକାରର  ହିନ୍ଦୁ ରେଲିଯିଅସ ଆଣ୍ଡ ଚାରିଟେବଲ ସଂସ୍ଥା  ଉପରେ ନ୍ୟସ୍ତ ହୋଇଛି । ପର୍ବ ନବ ଦିନବ୍ୟାପୀ ବ୍ରହ୍ମୋତ୍ସବ ପର୍ବରେ ସୁନ୍ଦରରଙ୍କୁ ଶିବ ଖାଦ୍ୟ ଦେବା କଥାର ନାଟକ ପରିବେଷଣ କରାଯାଏ । ମନ୍ଦିରରେ ଦୈନିକ ଓ ସାପ୍ତାହିକ ପର୍ବ ମଧ୍ୟ ପାଳନ କରାଯାଏ ।
ମୁଜଫରନଗର, ଉତ୍ତର ପ୍ରଦେଶରାଜ୍ୟର ଉତ୍ତରଭାଗରେ ଅବସ୍ଥିତ ମୁଜଫରନଗର ଜିଲ୍ଲାର ଏକ ବଡ଼ ସହର।
ଇଣ୍ଟେଲ୍‌ କର୍ପୋରେସନ୍ ଏକ ବହୁରାଷ୍ଟ୍ରୀୟ ଅର୍ଦ୍ଧପରିବାହୀ ଚିପ୍ ନିର୍ମାଣକରି କମ୍ପାନୀ ଅଟେ । ଏହାର ମୁଖ୍ୟ କାର୍ଯ୍ୟାଳୟ ସନ୍ତା କ୍ଲାରା, କାଲିଫର୍ଣ୍ଣିଆଠାରେ ଅବସ୍ଥିତ । ରେଭିନ୍ୟୁ ଅନୁସାରେ ଏହା ବିଶ୍ୱର ସର୍ବବୃହତ ଚିପ ନିର୍ମାଣକରି କମ୍ପାନୀ ଅଟେ । ଆଧାର ବାହାର ଲିଙ୍କ ଇଣ୍ଟେଲ୍‌ .
ସୁଚରିତା ଏକ ମାସିକ ଓଡ଼ିଆ ପତ୍ରିକା । ଏହା ୧୯୭୫ ମସିହାରୁ ପ୍ରକାଶ ପାଇବା ଆରମ୍ଭ କରିଥିଲା । ସାହିତ୍ୟିକା ଶକୁନ୍ତଳା ପଣ୍ଡା ୨୭ବର୍ଷ ଧରି ଏହି ପତ୍ରିକା ସମ୍ପାଦନା କରିଥିଲେ । ଏହି ପତ୍ରିକା ଆନୁକୁଲ୍ୟରେ ବର୍ଷକୁ ଥରେ  "ଲେଖକ ବିଶେଷାଙ୍କ" ଟିଏ ମଧ୍ୟ ପ୍ରକାଶିତ ହେଉଥିଲା । ୨୦୧୬ ମସିହାରେ ସୁଚରିତାର ୨୭ବର୍ଷର ଡିଜିଟାଲ ସଂସ୍କରଣ ସି.ଡି ଆକାରରେ ପ୍ରକାଶ ପାଇଥିଲା ।
ନିଆଳି  (କ୍ରମିକ ସଂଖ୍ୟା: ୯୨) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ନିଆଳି ବ୍ଳକ, କଣ୍ଟାପଡ଼ା ବ୍ଳକ ଓ ବାରଙ୍ଗ ବ୍ଳକର କିଛି ଅଂଶ । ଗତ ୨୦୨୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଛବି ମଲ୍ଲିକ, ବିଜୁ ଜନତା ଦଳ ପ୍ରାର୍ଥୀ ପ୍ରମୋଦ ମଲ୍ଲିକଙ୍କ ଠାରୁ ମାତ୍ର ୧,୪୫୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରମୋଦ କୁମାର ମଲ୍ଲିକ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଛବି ମଲ୍ଲିକଙ୍କଠାରୁ ୨୫୮୦୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରମୋଦ କୁମାର ମଲ୍ଲିକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଆର୍ତ୍ତତ୍ରାଣ ମଲ୍ଲିକଙ୍କଠାରୁ ୫୦,୬୫୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୨୦୦୯ରେ ନବଗଠିତ ଏହି ନିର୍ବାଚନ ମଣ୍ଡଳୀରେ କେବଳ ୪ଥ‍ର ନିର୍ବାଚନ ଅନୁଷ୍ଠିତ ହୋଇଛି ।
ଯଦୁମଣି ବେଶ୍ରା  ୧୪ ମାର୍ଚ୍ଚ ୧୯୬୪   ୨୩ ଜୁନ ୨୦୨୨  ଓଡ଼ିଶାରେ ଜନ୍ମିତ ଜଣେ ସାନ୍ତାଳୀ କବି ଓ ଲେଖକ ଥିଲେ । ସେ ତାଙ୍କର କବିତା ସଂକଳନ  "ଭାବନା"  ନିମନ୍ତେ ୨୦୦୫ ମସିହାରେ କେନ୍ଦ୍ର ସାହିତ୍ୟ ଅକାଦେମୀ ପୁରସ୍କାରରେ ସମ୍ମାନୀତ ହୋଇଥିଲେ । ଏହି ପୁରସ୍କାର ପାଇବାରେ ସେ ଥିଲେ ପ୍ରଥମ ସାନ୍ତାଳୀ ଲେଖକ । ସେ ଅଖିଳ ଭାରତୀୟ ସାନ୍ତାଳୀ ଲେଖକ ସଂଘର ଆଦ୍ୟ ପ୍ରତିଷ୍ଠାତା ଥିଲେ । ସେ ବର୍ଦ୍ଧମାନ ବିଶ୍ୱବିଦ୍ୟାଳୟ ଏବଂ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟର ସାନ୍ତାଳୀ ଶିକ୍ଷାଖସଡ଼ା କମିଟିର ସଦସ୍ୟ ଥିଲେ । ସେ ଭାରତୀୟ ଦିଲ୍ଲୀସ୍ଥିତ ଦଳିତ ସାହିତ ଏକାଡେମୀରୁ ଡକ୍ଟର ଆମ୍ବେଦକର ଫେଲୋସିପ ଏବଂ ଅଖିଳ ଭାରତୀୟ ସାନ୍ତାଳୀ ଭାଷା ମୋର୍ଚ୍ଚା, ଜାମସେଦପୁରରୁ ମାନ ମୋହର ସିରପାରେ ସମ୍ମାନୀତ ହୋଇଥିଲେ । ଜୀବନୀ ପ୍ରାରମ୍ଭିକ ଜୀବନ ଯଦୁମଣି ବେଶ୍ରା ଓଡ଼ିଶାର ମୟୂରଭଞ୍ଜ ଜିଲ୍ଲାସ୍ଥିତ ରାଇରଙ୍ଗପୁର ନିକଟସ୍ଥ ବିଶୋୟୀ ଗ୍ରାମରେ ୧୯୬୪ ମସିହା ମାର୍ଚ୍ଚ ୧୪ରେ ଏକ ସାନ୍ତାଳ ପରିବାରରେ ଜନ୍ମଗ୍ରହଣ କରିଥିଲେ । ଉଚ୍ଚଶିକ୍ଷା ୧୯୮୪ ମସିହାରେ ସେ କଟକସ୍ଥିତ ରେଭେନ୍ସା କଲେଜରୁ ବାଣିଜ୍ୟରେ ସ୍ନାତକ ହାସଲ କରିଥିଲେ । ପାରିବାରିକ ଜୀବନ ତାଙ୍କ ପତ୍ନୀଙ୍କ ବ୍ୟତୀତ ତାଙ୍କର ଦୁଇ ଝିଅ ଓ ଗୋଟିଏ ପୁଅ ଅଛନ୍ତି । ବୃତ୍ତି ଉଚ୍ଚଶିକ୍ଷା ପରେ ୧୯୮୬ ଜୁନ ୬ରେ ସେ ଭାରତୀୟ ରେଳବାଇର ଏକ ବରିଷ୍ଠ ଆକାଉଣ୍ଟ କାର୍ଯ୍ୟାଳୟ ଗୋଲ୍ଡେନ୍ ରକ୍ ତାମିଲନାଡୁରେ ଯୋଗଦାନ କରିଥିଲେ। ପରେ ୧୯୮୭ରେ ତାଙ୍କୁ ଖଡ଼ଗପୁରକୁ ସ୍ଥାନାନ୍ତର କରାଯାଇଥିଲା । ଖଡ଼ଗପୁରର ଦକ୍ଷିଣପୂର୍ବ ରେଳବାଇରେ ସେ ଆକାଉଣ୍ଟସ ଆସିଷ୍ଟାଣ୍ଟ ଭାବରେ କାର୍ଯ୍ୟ କରୁଥିଲେ । ସାହିତ୍ୟ ଲେଖନ, ସଂକଳନ ଓ ସମ୍ପାଦନା ସେ ସ୍କୁଲରେ ପଢ଼ିବା ସମୟରେ ସାନ୍ତାଳୀ ଭାଷାରେ ସାହିତ୍ୟ ରଚନା ଆରମ୍ଭ କରିଥିଲେ । ସାନ୍ତାଳୀ ପତ୍ରିକା ଜିୱି ଝରନାରେ ୧୯୮୩ରେ ତାଙ୍କର ପ୍ରଥମ କବିତା  "ଚିର୍ଗଲ ସାକ୍ୱା ଓରୋଙ୍ଗମେ"  ପ୍ରକାଶ ପାଇଥିଲା । ସେ ୧୯୯୧ରେ ଫାଗୁନ କୋଏଲ ଏବଂ ୨୦୧୨ ପର୍ଯ୍ୟନ୍ତ ମନ୍ତର୍ ଏବଂ ୨୦୧୫ ପର୍ଯ୍ୟନ୍ତ ଦିଶା ସାନ୍ତାଳୀ ପତ୍ରିକା ମଧ୍ୟ ସମ୍ପାଦନା କରିଥିଲେ । ସେ ଅଖିଳ ଭାରତୀୟ ସାନ୍ତାଳୀ ଲେଖକ ସଂଘର ଆଦ୍ୟ ପ୍ରତିଷ୍ଠାତା ଓ ସଂଗଠନର ସାଧାରଣ ସମ୍ପାଦକ ମଧ୍ୟ ଥିଲେ । ତାଙ୍କ ରଚିତ କବିତାବଳୀ  "ଭାବନା "  ନାମରେ ଏକ ସଂକଳନ ପୁସ୍ତକ ରୂପେ ପ୍ରକାଶ ଲାଭକରିଥିଲା । ତାଙ୍କ ରଚିତ ପ୍ରବନ୍ଧଗୁଡ଼ିକ ଛିଆ ଚମ୍ପା, ସାନସ ଆହଲା, ସାଗାନ ସାକାମ, ଜିୱି ଝରନା, ଫାଗୁନ କୋଏଲ, ଖେରୱାଲ ଦାହର, ମନ୍ତର ତେଟ୍ରେ, ସିଲି, ରିମିଲ, ସନ୍ଧ୍ୟାରାଣୀ, ସିରୋମ କରମ, ନୋଭା ସାଗାନ ସାକାମ, ଜିୱି, ହୋର ସାମାଦ ଆଦି ପତ୍ରିକାରେ ପ୍ରକାଶିତ ହୋଇଥିଲା । ଏଥିସହିତ ଅନ୍ୟ ଲେଖକମାନଙ୍କ ସହ ମିଶି ୧୯୯୧ରେ  "ଓନୋରେନ୍ ମହକ୍"   (ରୂପଚାନ୍ଦ ହଂସଦାଙ୍କ ସହ ମିଶି),  "ଦଲିଜ୍"   (କବିତା ସଂକଳନ),  "ଜିୟୋନ୍ ଗାଡ଼ା "   (କ୍ଷୁଦ୍ରଗଳ୍ପ ସଂକଳନ; ୨୦୦୪), ୨୦୦୯ରେ ପ୍ରବନ୍ଧ  "ଆନୋଲ ମାଲା" , ଡିରେକ୍ଟୋରୀ ଅଫ ସାନ୍ତାଳୀ ଜର୍ଣ୍ଣାଲ୍ସ ଆଣ୍ଡ ମାଗାଜିନ୍ସ ତଥା ବିବ୍ଲିଓଗ୍ରାଫି ଅଫ ସାନ୍ତାଳୀ ରାଇଟର୍ସ ଭାଗ ୧  (୧୯୯୫) ଆଦିର ସଂକଳନ ଏବଂ ସମ୍ପାଦନା କରିଥିଲେ  । ତାଙ୍କର କବିତା, ଗଳ୍ପ ଓ ଅନ୍ୟାନ୍ୟ ରଚନା ବିଭିନ୍ନ ପତ୍ରପତ୍ରିକାରେ ପ୍ରକାଶ ପାଇଥିଲା । ୨୦୧୨ରୁ ୨୦୧୫ ପର୍ଯ୍ୟନ୍ତ ସେ ପଶ୍ଚିମବଙ୍ଗ ସାନ୍ତାଳୀ ଏକାଡେମୀର ସଦସ୍ୟ ଥିଲେ । ରଚନାବଳୀ କବିତା ଭାବନା  (କବିତା ସଂକଳନ, ୨୦୦୫) ସମ୍ମାନ ଓ ପୁରସ୍କାର ତାଙ୍କର କବିତା ସଂକଳନ  "ଭାବନା"  ନିମନ୍ତେ ତାଙ୍କୁ ୨୦୦୫ ମସିହାରେ ଭାରତୀୟ କେନ୍ଦ୍ର ସାହିତ୍ୟ ଅକାଦେମୀ ସାହିତ୍ୟ ଅକାଦେମୀ ପୁରସ୍କାରରେ ସମ୍ମାନୀତ କରିଥିଲା । ସେ ଭାରତୀୟ ଦିଲ୍ଲୀସ୍ଥିତ ଦଳିତ ସାହିତ୍ୟ ଏକାଡେମୀରୁ ଡକ୍ଟର ଆମ୍ବେଦକର ଫେଲୋସିପ ଏବଂ ଅଖିଳ ଭାରତୀୟ ସାନ୍ତାଳୀ ଭାଷା ମୋର୍ଚ୍ଚା, ଜାମସେଦପୁରରୁ ମାନ ମୋହର ସିରପାରେ ସମ୍ମାନୀତ ହୋଇଥିଲେ । ମୃତ୍ୟୁ ୨୦୨୨ ମସିହା ଜୁନ ୨୩ ତାରିଖରେ ଖଡ଼ଗପୁର ରେଳ ଡାକ୍ତରଖାନାରେ ଚିକିତ୍ସିତ ହେଉଥିବା ବେଳେ ହୃଦଘାତରେ ୫୮ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ଜୁନ ୨୪ ତାରିଖରେ ବିଳମ୍ବିତ ସନ୍ଧ୍ୟାରେ ତାଙ୍କ ଜନ୍ମସ୍ଥାନ ବିଶୋୟୀଠାରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।
ନିତାଇ ପାଲିତଙ୍କ ନିର୍ଦ୍ଦେଶନାରେ ଆଇଡିଆଲ ପ୍ରଡକ୍ସନ ଦ୍ୱ୍ଆରା ନିର୍ମିତ ଓଡ଼ିଆ କଥାଚିତ୍ର ମନ ଆକାଶ ୧୯୭୪ ମସିହାରେ ମୁକ୍ତିଲାଭ କରିଥିଲା । ନାଟ୍ୟକାର ବସନ୍ତ କୁମାର ମହାପାତ୍ରଙ୍କ ପ୍ରଥମ ନାଟକ  'ଝରାବଉଳ'  ଅବଲମ୍ବନରେ ଏହା ତିଆରି ହେଇଥିଲା । ସମ୍ବଲପୁରର ରାହସ ବିହରୀ ମିଶ୍ର ଏହାର ପ୍ରଯୋଜନା କରିଥିବା ବେଳେ ତାଙ୍କ ପୁତ୍ର ଶାନ୍ତିସ୍ୱରୂପ ମିଶ୍ର ଏଥିରେ ଅନ୍ୟତମ ନାୟକ ଭୂମିକାରେ ଅଭିନୟ କରିଥିଲେ । କଟକ, ଦୈତାରୀ ପ୍ରଭୃତି ବିଭିନ୍ନ ସ୍ଥାନରେ ଏହାର ବହିର୍ଦୃଶ୍ୟ ଓ କୋଲକାତାର ଇନ୍ଦ୍ରପୁରୀ ଷ୍ଟୁଡିଓରେ ଆନ୍ତ ଦୃଶ୍ୟର ଶୁଟିଂ କରାଯାଇଥିଲା  ଅଭିନୟରେ ଓଡ଼ିଆ କଥାଚିତ୍ର  ମନ ଆକାଶ ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ପରଦା ପଛରେ ସେ ସମୟରେ ମାନ୍ଦ୍ରାଜରେ ଅବସ୍ଥାନ କରୁଥିବା ଉପେନ୍ଦ୍ର କୁମାର ଏହାର ସଂଗୀତ ସଂଯୋଜନା କରି ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ  ମାନ୍ଦ୍ରାଜର ଜେମିନୀ ଶ୍ଟୁଡ଼ିଓରେ ଏହାର ଗୀତ ରେକର୍ଡ଼ିଙ୍ଗ କରାଯାଇଥିଲା ‌
ବିମାଟୋପ୍ରୋଷ୍ଟ  (ଇଂରାଜୀ ଭାଷାରେ , ବ୍ୟବସାୟୀକ ନାମ ଲୁମିଗାନ) ଏକ ପ୍ରକାର ଔଷଧ ଯାହା ଚକ୍ଷୁର ଉଚ୍ଚ ରକ୍ତଚାପ ଓ ଗ୍ଲକୋମା ନିମନ୍ତେ ବ୍ୟବ‌ହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଖୋଲା କୋଣ ଗ୍ଲୁକୋମା ପାଇଁ ବ୍ୟବହୃତ ହୁଏ ଯେତେବେଳେ ଅନ୍ୟ ଔଷଧ କାମ କରେ ନାହିଁ  ଆଖି ବାଳ ବୃଦ୍ଧି ପାଇଁ ମଧ୍ୟ ବ୍ୟବହୃତ ହୋଇପାରେ  ଏହା ଆଖି ଡ୍ରପ୍ ଭାବରେ ବ୍ୟବହୃତ ହୁଏ ଏବଂ ପ୍ରଭାବ ସାଧାରଣତଃ ଚାରି ଘଣ୍ଟା ମଧ୍ୟରେ ଅନୁଭୁତ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ଆଖି, ଶୁଖିଲା ଆଖି, ଆଖିର ରଙ୍ଗ ପରିବର୍ତ୍ତନ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ପରଳ ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବା ସମୟରେ ସାଧାରଣତଃ ଏହା ଦିଆଯାଇନଥାଏ  ଏହା ଏକ ପ୍ରୋଷ୍ଟାଗ୍ଲଣ୍ଡିନ ଆନାଲୋଗ ଏବଂ ଆଖିରୁ ଜଳୀୟ ପଦାର୍ଥ ନିଷ୍କାସନ କରି କାର୍ଯ୍ୟକ୍ଷମ ହୁଏ  ଯୁକ୍ତରାଷ୍ଟ୍ରରେ ୨୦୦୧ ମସିହାରେ ଡାକ୍ତରୀ ବ୍ୟବହାର ପାଇଁ ବିମାଟୋପ୍ରୋଷ୍ଟ ଅନୁମୋଦିତ ହୋଇଥିଲା। ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏ୩ ଏନବିଏସପି ମିଲିଲିଟର ବୋତଲର ମୁଲ୍ୟ ୨୦୧୯ରେ ୯.୩୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୮୦ ଡଲାର ଅଟେ । ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୩୧ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ଶୌକତ ଅଲି, ଜଣାଶୁଣା ଅନ୍ୟ ନାମ ଶୌକତ ଅଲି ଖାନ,  ୩ ମଇ ୧୯୪୪   ୨ ଏପ୍ରିଲ ୨୦୨୧  ଜଣେ ପାକିସ୍ଥାନୀ ଲୋକ ଗାୟକ ଥିଲେ  (ଲୋକ ଗାୟକ). ପ୍ରାକ୍ ଜୀବନ ଓ ପେଷା ଗୁଜରାଟ ଜିଲ୍ଲାର ମାଲାକ୍ୱାଲ ଟାଉନରେ  ଅଧୁନା ପାକିସ୍ଥାନ, ପଞ୍ଜାବର ଜିଲ୍ଲା ମଣ୍ଡିବ‌ହାଉଦ୍ଦିନ ଜିଲ୍ଲା  ଗୋଟିଏ କଳାକାର ପରିବାରରେ ୩ ମଇ ୧୯୪୪ ମସିହାର ଶୌକତ ଅଲି ଜନ୍ମ ଗ୍ରହଣ କରିଥିଲେ ଓ କଲେଜରେ ପଢ଼ୁଥିବା ବେଳେ ୧୯୬୦ ମସିହାରେ ତାଙ୍କର ବଡ଼ ଭାଇ ଇନାୟତ ଅଲିଙ୍କଠାରୁ ସାହାଯ୍ୟ ପାଇ ଗୀତ ଗାଇବାକୁ ଆରମ୍ଭ କରିଥିଲେ । ପଞ୍ଜାବୀ ଚଳଚ୍ଚିତ୍ର  "ତିସ ମାର ଖାନ" ରେ  (୧୯୬୩) ଚଳଚ୍ଚିତ୍ର ସଙ୍ଗୀତ ନିର୍ଦ୍ଦେଶକ ଏମ ଅଶରଫ ତାଙ୍କୁ ପରିଚିତ କରେଇଥିଲେ  । ୧୯୬୦ ମସିହାର ଶେଷ ଆଡ଼କୁ ସେ ପଞ୍ଜାବୀ ଲୋକ ସଙ୍ଗୀତ ଓ ଗଜଲ ଗାଇ ପ୍ରଦର୍ଶନ କରିଥିଲେ । ଜଣେ ଲୋକ ଗାୟକ ଭାବରେ ସେ ପାକିସ୍ଥାନ ପଞ୍ଜାବରେ ଜନପ୍ରିୟ ଥିଲେ ଓ ଏହା ସ‌ହିତ ଭାରତର ପଞ୍ଜାବରେ ମଧ୍ୟ ଲୋକପ୍ରିୟ ଥିଲେ । ବିଦେଶ ଭ୍ରମଣ କରି ସଂଯୁକ୍ତ ରାଜ୍ୟ, କାନାଡ଼ା ଓ ସଂଜୁକ୍ତ ରାଷ୍ଟ୍ରମାନଙ୍କରେ ଥିବା ପ୍ରବାସୀ ପଞ୍ଜାବୀ ଜ‌ନସଂଖ୍ୟା ବ‌ହୁଳ ସ୍ଥାନମାନଙ୍କରେ ତାଙ୍କର କଳା ପ୍ରଦର୍ଶନ କରୁଥିଲେ । ଗୀତ ଗାଇବାରେ ଅଧିକ ପରିସୀମା ଓ ଉତ୍ସାହ ସ‌ହିତ ଶୌକତ ଅଲି ପ୍ରଦର୍ଶନ କରୁଥିଲେ ଯେପରି ହୀର ୱାରିସ ଶାହ ' ଓ ' ସଇଫ ଉଲ ମଲୁକ ' ଦେଖାଉଥିଲେ । ୧୯୭୬ ମସିହାର ଶୌକତ ଅଲି  'ଭଏସ ଅଫ ପଞ୍ଜାବ'  ପୁରସ୍କାର ଗ୍ରହଣ କରିଥିଲେ । ଜୁଲାଇ ୨୦୧୩ ମସିହାର ପାକିସ୍ଥାନ ଇନସ୍ଟିଚ୍ୟୁତ ଅଫ ଲାଙ୍ଗୁଏଜ, ଆର୍ଟ ଆଣ୍ଡ କଲଚର ତରଫରୁ ସେ ପ୍ରାଇଡ ଅଫ ପଞ୍ଜାବ  (ପଞ୍ଜାବର ଗର୍ବ) ପୁରସ୍କାର ଗ୍ରହଣ କରିଥିଲେ  । ଦିଲ୍ଲୀରେ ଅନୁଷ୍ଠିତ ୧୯୮୨ ଏସିଆନ ଗେମସରେ ସେ ଜୀବନ୍ତ ପ୍ରଦର୍ଶନ କରିଥିଲେ ଓ ୧୯୯୦ ମସିହାର ତାଙ୍କୁ ସର୍ବୋଚ୍ଚ ପାକିସ୍ଥାନୀ ସିଭିଲିଆନ ପ୍ରେସିଡେନସିଆଲ ପୁରସ୍କାର  "ପ୍ରାଇଡ ଫ ପରଫରମାନସ୍"  ପ୍ରଦାନ କରାଯାଇଥିଲା । ତାଙ୍କର ଗୀତ ୨୦୦୯ରେ ନିର୍ମିତ ଭାରତୀୟ ଚଳଚ୍ଚିତ୍ର  'ଲଭ ଆଜ କଲ' ରେ ବ୍ୟବ‌ହୃତ ହୋଇଥିଲା । ସେ ଜଗ୍ଗା ନମକ ଏକ ଟ୍ରାକ ମଷ୍ୟ ରିଲିଜ କରିଥିଲେ । ଅଲ ପାକିସ୍ଥାନ ମିଉଜିକ କନଫରେନ୍‌ସ ଉତ୍ସବ ଓ ପାକିସ୍ଥାନ ଟେଲିଭିଜନ କର୍ପୋରେସନମାନଙ୍କର ପ୍ରଦର୍ଶନରେ ଶୌକତ ଅଲି ବାରମ୍ବାର ପ୍ରଦର୍ଶନ କରୁଥିଲେ । ସେ ପାକିସ୍ଥାନୀ ଗାୟକ ଇମରାନ ଶୌକତ ଅଲି, ଅମିର ଶୌକତ ଅଲି ଓ ମୋହସିନ ଶୌକତ ଅଲିଙ୍କ ପିତା ଥିଲେ । ତାଙ୍କର ଜୀବନୀ ଉପରେ ଡକୁମେଣ୍ଟାରୀ ୨୦୧୭ ମସିହାର ଏକ କାନାଡ଼ା କମ୍ପାନୀ ପାକିସ୍ଥାନୀ ସଙ୍ଗୀତ ଉଦ୍ୟୋଗକୁ ଶୌକତ ଅଲିଙ୍କ ଅବଦାନ‌କୁ ସ୍ମରଣୀୟ କରିବାକୁ ତାଙ୍କ ପୁତ୍ରଙ୍କ ସ‌ହାୟତାରେ ଗୋଟିଏ ଏକ ଘଣ୍ଟା ବ୍ୟାପୀ ଡକୁମେଣ୍ଟାରୀ ପ୍ରସ୍ତୁତ କରିଥିଲେ । ଏହି ଡକୁମେଣ୍ଟାରୀରେ ଜୀବନ ସାରା ଶୌକତ ଅଲି ତାଙ୍କର ପେଷାରେ ସମ୍ମୁଖୀନ ହୋଇଥିବା ଲଢ଼େଇ ବିଷୟ ଦେଖାଯାଇଥିଲେ ଓ ତାଙ୍କର ପୂର୍ବତନ ପ୍ରଦର୍ଶନ ତ‌ଥା ଲତା ମଙ୍ଗେସକର ଭଳି ଅନେକ ଗାୟକଙ୍କର ସାକ୍ଷାତକାର ବିଷୟ ପ୍ରଦର୍ଶିକ ହୋଇଥିଲା । ଏଥିରେ ଜଣେ ଉଚ୍ଚାଭିଳାସୀ ଯୁବକର ପାକିସ୍ଥାନୀ ଲୋକପ୍ରିୟ ଲୋକ ଗାୟକ ହେବାର ଯାତ୍ରା ପ୍ରଦର୍ଶିତ ହୋଇଥିଲା ।
ଭାବନା ବଲ୍ସାୱର  (ଜନ୍ମ: ୨୧ ଅକ୍ଟୋବର ୧୯୬୭) ଜଣେ ଭାରତୀୟ କଥାଚିତ୍ର, ମଞ୍ଚ ଓ ଦୂରଦର୍ଶନ ଅଭିନେତ୍ରୀ  । ସେ ନୀରବ କମେଡ଼ି ସିରିଜ୍ ଗୁଟୁର ଗୁ  (୨୦୧୦) ରେ କାମ କରିଥିଲେ  । ବ୍ୟକ୍ତିଗତ ଜୀବନ ଭାରନା ହିନ୍ଦୀ କଥାଚିତ୍ର ଅଭିନେତ୍ରୀ ଶୁଭା ଖୋଟେଙ୍କ ଝିଅ । ତାଙ୍କ ବାପାଙ୍କ ନାମ ଡି.ଏମ୍. ବଲ୍ସାୱର । ତାଙ୍କ ଭାଇ ଅଶ୍ୱିନୀ ବଲ୍ସାୱର ଜଣେ ସାଉଣ୍ଡ ରେକର୍ଡ଼ିଷ୍ଟ । ବିଜୁ ଖୋଟେ, ଦୁର୍ଗା ଖୋଟେ ଆଦି ତାଙ୍କର ସମ୍ପର୍କୀୟମାନେ କଥାଚିତ୍ର ଜଗତରେ ବିଭିନ୍ନ କାମରେ ସକ୍ରିୟ ଅଛନ୍ତି । ସେ ମୁମ୍ବାଇର ବାଣ୍ଡ୍ରା ସ୍ଥିତ ଆର୍ଯ୍ୟ ବିଦ୍ୟା ମନ୍ଦିର ହାଇ ସ୍କୁଲରେ ପଢ଼ୁଥିଲେ । ସେ ଦଶମ ଶ୍ରେଣୀରେ ଆଇସିଏସ୍ଇର ଟପ୍ପର ଥିଲେ । ସେ ମୁମ୍ବାଇର ଜୁହୁସ୍ଥିତ ଏସ୍.ଏନ୍.ଡି.ଟି. ମହିଳା ବିଶ୍ୱବିଦ୍ୟାଳୟରୁ ଫ୍ୟାଶନ୍ ଡିଜାଇନିଂରେ ସ୍ନାତକ କରିଥିଲେ । ୧୩ ବର୍ଷର ସମ୍ପର୍କ ପରେ, ୨୦୦୨ ମସିହାରେ, ସେ ଅଭିନେତା କରନ ଶାହାଙ୍କୁ ବିବାହ କରିଥିଲେ ।
ଅଚ୍ୟୁତାନନ୍ଦ ପ‌ତି  (୨୬ ଜୁନ ୧୯୨୭) ଜଣେ ଓଡ଼ିଆ ସାହିତ୍ୟିକ  । ଗଳ୍ପପୁସ୍ତକ ସିକ୍ତ ସୈକତ, ଅଶୁଭ ପୁତ୍ରର କାହାଣୀ ଓ କାହାଣୀ ନୁହେଁ କାବ୍ୟ ଆଦି ତାଙ୍କର ଜନପ୍ରିୟ ସାହିତ୍ୟ କୃତି । ଓଡ଼ିଆ ସାହିତ୍ୟରେ ତାଙ୍କର ଅବଦାନ ନିମନ୍ତେ ସେ ଅନେକ ପୁରସ୍କାରରେ ଭୂଷିତ । ୨୦୦୮ରେ ତାଙ୍କ ରଚିତ  'ଚା' ରୁ ଚୈତନ୍ୟ  (ଗଳ୍ପ)ନିମନ୍ତେ ତାଙ୍କୁ ୨୦୧୩ ଶାରଳା ପୁରସ୍କାରରେ ସମ୍ମାନିତ କରାଯାଇଛି  ।
ନୀଳମଣି ସେଠୀ  (ମୃତ୍ୟୁ: ୮ ମଇ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନିମାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନୀଳମଣି ସେଠୀଙ୍କ ବାପାଙ୍କ ନାମ ଲୋକନାଥ ସେଠୀ ଓ ପତ୍ନୀଙ୍କ ନାମ ଲାବଣ୍ୟା ଦେଇ । ରାଜନୈତିକ ଜୀବନ ନୀଳମଣି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ନୀଳମଣି ୧୯୮୦ ମସିହାର ଅଗଷ୍ଟ ୫ ତାରିଖରେ ମୃତ୍ୟୁବରଣ କରିଥିଲେ ।